Webmaster – Page 2 – 4Jehovah (Yehowa)\nWↄn a woafi Yehowa Adansefo mu ma Yehowa Nyankopↄn-Tra ase ma Yehowa Nyankopↄn na wↄsom no Ahofadi mu!\nWɔapa ɔwɛn aban gyidi ho ntama\n–Onyankopɔn hann rehyerɛn wɔ Yehowa Adansefo gyidi so\n– Wɔahyehyɛ Ɔwɛn Aban Asafo gyidi mfomso no wɔ ɔkwan a ɛne nea Bible kyerɛkyerɛ no wɔ ɛfᾱ ne ɛfᾱ ma ayɛ ntotoho.\nContinue reading “Wɔapa ɔwɛn aban gyidi ho ntama”\nAuthor WebmasterPosted on April 16, 2013 January 6, 2014 Categories Bible Mmuae ԑkɔ ma Yehowa Adansefo, Yehowa Adansefo GyidiTags 144000 Kuw a Wɔasra wɔn, Gyidi ne Nnwuma, Honhom kronkron, Mpaebɔ ԑkɔ Yesu nkyԑn, Nipakō Yesu Kristo yɛ, Nkwagye, Nyankopɔn Baasakoro No, Owu Akyi Asetena\nWo fi ɔwԑn aban ahyehyԑde no mu – na woakɔ ԑhe?\nԐmfa ho bere tenten a woatra a Ɔwԑn Aban Ahyehyԑde no mu no, sԑ wofi mu a ԑma wohyia gyinaesi ho nsԑnnennen. Minim, efisԑ mifii Ɔwԑn Aban Ahyehyԑde no mu mfe 13 akyi a mede me mmeranteberem ahoɔden yԑe Yehowa dansefo mmɔdenbɔfo. Asԑmmisa a emu yԑ duru ma wɔn a wɔpԑ sԑ wofi Ɔwԑn Aban no mu ԑne sԑ “Ԑhe na yԑfi ha yԑbԑkɔ?\nEbinom fam no ԑte sԑ nea wofi owia ase akɔtɔ ogya mu, de wɔnho hyԑ nnurubɔne nom, ɔbraseԑ ɔkɔwensa ne nneyԑe afoforo mu. Ɔwԑn Aban Asafo ani gye ho sԑ wɔde saa nneԑma bɔne yi yԑ osuahu a ԑbԑto wɔn a wofi “Nokware no” mu. Ebinom nso a wofi mu no nya adwenem haw- a ԑhyԑ wɔn so kԑse. Ebinom fi ase sԑ wɔbԑhwehwԑ “Onyankopɔn Nokware Ahyehyԑde” ma wɔkɔ ɔsom ahorow nanso emu biara di wɔn huammɔ. Ebinom nso hu Ahyehyԑde bi anaa ɔsom akuw bi a ԑbԑyԑ sԑ ɔwɔ “Nokware Ankasa no”. Nnipa pii pa abaw wɔ ɔsom ahorow nyinaa ho ma enti wɔbɔ wɔn “bra a ɔsom mfa wɔnho’’ na mmom wɔde wɔn ani si wabusua, wadwuma ne wafie so a wompԑ sԑ wobesusuw Nyamesom ho koraa. Continue reading “Wo fi ɔwԑn aban ahyehyԑde no mu – na woakɔ ԑhe?”\nAuthor WebmasterPosted on April 10, 2013 May 12, 2013 Categories Nsԑmmisa Wɔtaa Bisaa ne Mmoa a Wɔde ma Yehowa Adansefo, Woafi Yehowa Adansefo muTags Nkwagye, Nokware No, Ԑhe na Yԑnkɔ\nYesu ɔsɔree fii awufo mu wɔ honhom nipadua a aniwa ntumi nhu?\n.: YESU ƆSƆREE FII AWUFO MU WƆ HONHOM NIPADUA A ANIWA NTUMI NHU?–Yeahu Ɔwɛn Aban Adwene a ɔwɔ Wɔ Owusɔre Ho –\nOWUSƆRE NO HO AKYINNYEGYE – TETEFO ADWENEKYERԐ\nADWENE A ԐBƆ SԐ NIPADUAM WUSƆRE GU.\nADWENE ԐBƆ GU #1: YESU NIPADUA-AFƆREBƆ A ԐTWA TO.\nADWENE A ԐBƆ GU #2: ADAM A ODI AWIEI NO HONHOM NKWA MAFO:\nADWENE A ԐBƆ GU #3. ƆTRAA NKWA MU WƆ HONHOM MU\nADWENE A ԐBƆ GU #4: HONHOM NE MOGYA NTUMI NNYA ƆSORO\nADWENE ԐBƆ GU #5: WOANHU YESU\nADWENE A ԐBƆ GU #6: ANWONWADE A ƆYԐE\nOWUSƆRE ANAASԐ AWO FOFORO?\nSO MIKAEL ƆNE YESU A ONYANEE NO?\nSO KRISTOFO NYINAA BENYA OWUSƆRE NIPADUA?\nContinue reading “Yesu ɔsɔree fii awufo mu wɔ honhom nipadua a aniwa ntumi nhu?”\nAuthor WebmasterPosted on April 3, 2013 June 21, 2014 Categories Bible Mmuae ԑkɔ ma Yehowa Adansefo, Yehowa Adansefo GyidiTags 144000 Kuw a Wɔasra wɔn, Mikael Ɔbɔfopɔn no, Nipakō Yesu Kristo yɛ, Owu Akyi Asetena, Owusɔre, Ɔsoro, Paradise ne Ahenni no\nKojo – Wɔn a Woafi Yehowa Adansefo Mu\n“Kojo”– Ɔde neho bɔe Ɔwɛn Aban no wɔ mfe 1996 mu, bere a owiei sukuu a edi kan a na woadi mfe 15. Obiara ne no ansua Ɔwɛn Aban Ahyehyɛde nhoma biara sɛnea na wɔtaa yɛ ansa na obi de neho bɛdɔm wɔn som no.\nN’abusua ne abusua santen nyinaa mu nnipa biara nni hɔ a n’ani gyei Ɔwɛn Aban Ahyehyɛde som no ho, nanso eyi anhaw no. Amonom hɔ ara a, ɔde neho bɔɔ Ahyehyɛde no ara na ofii ase hyɛe afie ne afie asɛmpaka adwuma ase wɔ afe 1997 mu, a ɔne Yehowa Danseni adamfo bi a ɔno nso mmmɔɔ asu.\nWɔ afe 2000 mu no, Kodwo hyirae ne ho so maa Onyankopɔn gyei asubɔ. Wɔ n’asubɔ akyi bere tiawa bi no, ɔbɛyɛe nsi wɔ asɛmpaka ne ɔkyerɛkyerɛ adwuma no mu wɔ ne sukuu nyinaa a ɔkɔe asasesin mu, efisɛ na Ɔwɛn Aban gyidi a woakyikyim no no ama woagye adi sɛ wɔn som ne Onyankopɔn asase so Ahyehyɛde biako pɛ a ɛwɔ hɔ a ɔrekyerɛkyerɛɛ nnipa a wobetie asɛmpaka no de wɔn akɔ nkwagye mu, efisɛ nsɔre no nyinaa yɛ atoro. Kodwo gyei toom mu, efisɛ na osusuwii sɛ sɛ asɔre bi bɛyɛ nokware a ɛsɛ sɛ ne gyidi ne nkyerɛkyerɛ nyinaa gyina Bible no so. Nanso, na eyi nte saa wɔ nsɔre ahorow no mu, efisɛ na wogye gyidi ahorow a edidi so yi di: Wodi buronya ne Awoda, wɔnnnyɛ afie ne afie asɛmpaka adwuma no bi, wɔkyerɛkyerɛ sɛ nnipa apapafo nyinaa bɛkɔ ɔsoro, wɔkyerɛkyerɛ sɛ wɔde abɔnefo nyinaa bɛkɔ daa asotwe atrae, ne afoforo a ɛkeka ho. Continue reading “Kojo – Wɔn a Woafi Yehowa Adansefo Mu”\nAuthor WebmasterPosted on March 30, 2013 March 30, 2013 Categories Wɔn a Woafi More, Wɔn a wɔnyԑ Yehowa Adansefo bio no OsuahuTags 144000 Kuw a Wɔasra wɔn, Paradise ne Ahenni no\nNokwasԑm A Ɔwԑn Aban Asafo (Watchtower Society) Mpԑ SԑWohu\nNOKWASԐM A ƆWԐN ABAN ASAFO (WATCHTOWER SOCIETY) MPԐ SԐ WOHU\nWᴐ afe apem ahankron ne aduɔkron ason (1997), na wɔwɔ Yehowa Adansefo a wɔka asԑmpa no bԑboro ɔpepem anum (5,000,000) de nnɔnhwerew bԑyԑ ɔpepepem biako (1,000,000,000) afe biara de ka asԑmpa no wɔ wiase nyinaa denneennen de boa Ɔwԑn Aban Ahyehyԑde (Watchtower Organisation). Yehowa adansefo de nnamyԑ reka asԑmpa no wᴐ aman bԑboro ahanu ne aduasa (230), na wɔyԑ ɔsom a ԑrenya nkɔanim mtԑmtԑm wɔ kan USSR.\nYehowa adansefo ka de hoahoa wɔnho sԑ ԑsԑ sɛ nnipa ba wɔn som mu ansa wɔanya nkwagye.1. Ɔwԑn Aban Asafo no hyԑ Yehowa adansefo denneennen ma wodi wɔn nhyehyԑe ne akwankyerԑ so. Wɔ nhyiam ahorow a wɔyԑ no adapԑn no, wɔsan hwehwԑ sԑ Yehowa adansefo de nnɔnhwerԑw pii bԑkɔ asԑmpaka asram biara de kyekyԑ nsԑmma nhoma, afei so wɔyԑ Bible adesua ne nhwehwԑmu ahorow a ԑfa wɔn som adesua ho. Wɔabara Yehowa adansefo wɔ sraadi, wɔnnkyia fraaka, wɔnto aba mpa ɔmampanyi, wɔnnye mogya, wonni nnapɔna, awoda, buronya ne easter afahyԑ. Bio nso, wɔabara wɔn sԑ mma wɔnnkenkan nhoma a ԑkasa tia Ɔwԑn Aban Ahyehyԑde denneennen. Mmere bi a atwam no Yehowa adansefo ne wɔn a wɔnnyԑ Yehowa adansefo mmɔ feku, na wɔmmfa wɔnho nhyԑ akansi, agumadi ne bɔlobᴐ mu. Wɔnnhyԑ sukuupɔn a obi bԑkɔ ho nkuran ma mpo wɔkasa tia no denneennen.2.\nAnohyeto ahorow yi ne nnesoa a wɔde to Yehowa adansefo so no ma wɔtwe wɔnho fi nnipa ne abusua nkae ho, enti Ɔwԑn Aban Ahyehyԑde bԑyԑ wɔn biribiara wɔ wɔn asetram. Sԑ Yehowa adanseni bi bu wɔn akwankyerԑ anaa Bible mmara so a wɔpam no fi Ɔwԑn Aban Ahyehyԑde no mu. Eyi nti obiara, sԑ abusuani, anuanom ne adɔfo nyinaa ne no nkasa, wᴐn ne no ndidi na mpo wɔakyia saa nnipa.3. Wɔ nnipa bebree fam no eyi yԑ tebea ne osuahu a ԑyԑ yaw kyԑn biribiara ma mpo ԑmma wɔte nka sԑ wɔabrabɔ nni mfaso bio. Esiane saa mmara ne nhyԑ a Ɔwԑn Aban Ahyehyԑde no de to Yehowa adansefo so no ma Ɔwԑn Aban Ahyehyԑde nya Yehowa adansefo honam ne honhom fam asetra kwan so tumi, eyi nti ԑho hia kԑsԑ sԑ obi bԑyԑ nhwԑhwԑmu torodoo wɔ nea Ɔwԑn Aban Asafo no kyerԑkyerԑ ne nabakɔsԑm ansa na ɔde ne ho ato so. Continue reading “Nokwasԑm A Ɔwԑn Aban Asafo (Watchtower Society) Mpԑ SԑWohu”\nAuthor WebmasterPosted on March 1, 2013 October 15, 2015 Categories Bible Mmuae ԑkɔ ma Yehowa Adansefo, Nokwasԑm A Ɔwԑn Aban Asafo Mpԑ Sԑ Wohu, Yehowa Adansefo Abakɔsԑm, Yehowa Adansefo GyidiTags Gyidi mu Nsakrae, Wiase Foforo Nkyerԑase\nDԑn Ne “Nokware No”\nSuban a ԑtaa di akoten wɔ ɔsom a ɔkyerԑ sԑ ɔno nkutoo ne ɔkwan a ԑkɔ Onyankopɔn nkyԑn, ԑne sԑ ɔbԑhyehyԑ ahwehwԑde ahorow bi a ԑyԑ soronko agyina so sԑ ԑno na ԑkyerԑ nokware som biako nkutoo no.\nSԑ nhwԑso no, Mormonfo ayԑ nhoma a wɔde ma nnipa a woagye ɔsom no atom mfiase, a woato no din sԑ Nnyinasode 17 a Nokware som nkutoo wɔ! Esiane sԑ Mormonsom no yԑ ɔsom nkutoo a ɔka sԑ ɔwɔ ahwehwԑde dunson a woahyehyԑ wɔ nhoma no mu nti, Mormonfo gye di sԑ obiara ntumi nnya nkwage a edi mū gyesԑ ɔde ne ho dɔm Mormonsom.\nYehowa Adansefo ne Mormonfo som, nsonsonoe biara nni wɔn ntam wɔ ɔsom a ԑyԑ nokware no. Woasiesie wɔn nsԑmmawa (brochure) ahorow pii sԑnea ԑbԑtwe obi aba wɔn som mu. Ɔwԑn Aban de susuwde a ԑyԑ soronko na ԑkyerԑ sԑ ԑno ne Nokware no. Wɔ Yehowa Adansefo fam no, saa susuwde yi kyerԑ sԑ Ɔwԑn Aban yԑ Nokware Kristosom nkutoo no a ԑwɔ asase so nnԑ.\nSO ƆWԐN ABAN SUSUWDE DA NO ADI SԐ ƆYԐ NOKWARE SOM KORO NO?\nNea edidi so yi yԑ susuwde a Ɔwԑn Aban de kyerԑ Nokware som biako no, saa susuwde yi wɔ Ɔwԑn Aban a wotintimii wɔ mfe 1996, kratafa 26-29, Dԑn na Onyankopɔn Hwehwԑ fi yԑn Ho: Continue reading “Dԑn Ne “Nokware No””\nAuthor WebmasterPosted on February 26, 2013 February 28, 2013 Categories Ɔsԑmpaka, Yehowa Adansefo Ho Nsεmma NhomaTags Nipakō Yesu Kristo yɛ, Ɔwԑn Aban Ahyehyԑde\nSo Nyankopɔn Baasakoro No Yԑ Bible Nkyerԑkyerԑ?\n“…yԑsom Nyankopɔn koro pԑ a ԑwom baasa, Nyankopɔn Baasakoro a wɔaka abom. Ԑnyԑ sԑ yԑnntumi nhu nsonsonoe ԑda wɔn ntam, anaasԑ wɔn gyinapԑn no mu kyekyԑ. Efisԑ Agya no yԑ Nyame Nipa biako, Ɔba no nso yԑ biako, ԑnna Honhom Kronkron nso yԑ biako. Nanso, Agya, Ɔba ne Honhom Kronkron wɔn Nyame Ti no bom biako, wɔn anuonyam ne wɔn kԑseyԑ nyinaa yԑ pɛ ne koro, sԑnea Agya no te, saa ara na Ɔba no ne Honhom Kronkron no nso te. Agya no wɔammɔ no, Ͻba no wɔammɔ no saa ara na Honhom Kronkron nso wɔammɔ no. Agya no boro adwen ntease so, saa ara na Ɔba no ne Honhom Kronkron no nso boro adwen ntease so. Agya no te hɔ daa, Ɔba no te hɔ daa, saa nso na Honhom Kronkron no te hɔ daa. Nanso yԑnni Nyankopɔn baasa a wɔyԑ mmeresanten na mmom biako na ԑyԑ mmeresanten. Eyi nti Agya no yԑ Nyankopɔn, Ɔba no yԑ Nyankopɔn ԑnna Honhom Kronkron no nso yԑ Nyankopɔn. Nanso wɔnnyԑ Nyankopɔn baasa na mmom Nyankopɔn biako”-Athanasian Amanne. (Creed) Continue reading “So Nyankopɔn Baasakoro No Yԑ Bible Nkyerԑkyerԑ?”\nAuthor WebmasterPosted on February 26, 2013 February 26, 2013 Categories Ɔsԑmpaka, Yehowa Adansefo Ho Nsεmma NhomaTags Nipakō Yesu Kristo yɛ, Nyankopɔn Baasakoro No, Woredɔ Yehowa\nMεyԑ dԑn atumi ama Yehowa ani asɔ masetra!\nMΕYƐ DƐN ATUMI AMA YEHOWA ANI ASƆ MASETRA!\n“Obiara susuwii sε meyε bere nyinaa asomfo a mewͻ anigye ne nipadua mū ahosan. Meyε obi a bere nyinaa meboa afoforo a wͻwͻ nsεnnennen. Nanso bere koro no ara, na mete nka wͻ me mū sε miwuu. Dadwen ne adwenmuhaw hyεε me so.Midwenee sε menka nnipa ho, ԑmaa metee nka sε εsε sε meda mpamu damu no nyinaa. Bεyε ͻsram misrεe Yehowa sε ͻmma minwu-“Vanessa” –Ɔwεn Aban June 1, 1997, kr. 24.\nSo woate nka sε εmfa ho mmͻden biara a wobͻ no abasamtu nko ara na εhyia wo kwan? Saa, nanso wokͻ Ahenni Asa a ͻsrew ma woanim kyerε obiara sε biribiara rekͻso yiye,nanso wͻ wo adwenem no, wonim sε Yehowa ani nsͻ woasetra.\n“Monkͻ so nsͻ nhwε sε mowͻ gyidi no mū, monkͻ so nsusuw mo ankasa senea mote. Anaa munnnhui sε Yesu Kristo te mo mū. Ende gye sε momfata”-1 Korintofo 13:5. Continue reading “Mεyԑ dԑn atumi ama Yehowa ani asɔ masetra!”\nAuthor WebmasterPosted on February 25, 2013 April 19, 2013 Categories Ɔsԑmpaka, Yehowa Adansefo Ho Nsεmma NhomaTags Abasamtu ne Adwenemhaw, Gyidi ne Nnwuma, Mpaebɔ ԑkɔ Yesu nkyԑn, Nkwagye, Nokware No\nAHOFADI PAA – So wowᴐ Ahofadi ankasa sԑ wotwe woho fi Ͻwԑn Aban Ahyehyԑde no Ho a?\nYehowa Adanseni bi a ᴐtwee ne ho fii Ahyehyԑde no ho bԑboro mfe aduonan a ᴐde nokwaredi somee, kae nkate a onyae wᴐ saa kwan yi so:\n“Yehowa Adansefo yԑ nnipa a woani kum wᴐn som nnwuma ho na wonni adagyaw ma nneԑma a ԑgyegye wᴐn ani mpo. Medi wᴐn ho yaw efisԑ ԑsԑ sԑ wᴐtwԑn Yehowa efisԑ Me nni mmoa a mede bԑsakra eyinom a wᴐrehwehwԑ nkwagye ankasa. sԑ ԑyԑ ampa sԑ wᴐrehwehwԑ Ahenni no a nneԑma bԑsesa.\nWᴐte hᴐ twԑn bᴐs a ᴐde wᴐn bԑkᴐ nkwagye mu, na wokura “ticket” a wᴐabrԑ na wᴐhome. Ԑkame ayԑ sԑ woagye ᴐhyԑnkafo no nkaebᴐ adi sԑ “ԑnkyԑ biara yebetu” na sԑ wofi bᴐs no mu si fam a ԑyԑ aniwu, efisԑ aniwa biara hwԑ wo te sԑ nea wonni adwen. Bere a woasi fam awiei no, obiara hu sԑ nsakrae a wobԑyԑ ama woanantew ᴐkwan nsԑwee (pavement) no so nnyԑ mmerԑw, na ԑma wohu sԑ woannya nkyerԑkyerԑ a ԑmfata nkwagye a ԑno enti ԑsԑ sԑ wofi ase bio ma Yehowa ho dᴐ kԑkԑ a wowᴐ no ma awerԑhow bu w’abam. Continue reading “AHOFADI PAA – So wowᴐ Ahofadi ankasa sԑ wotwe woho fi Ͻwԑn Aban Ahyehyԑde no Ho a?”\nAuthor WebmasterPosted on February 22, 2013 March 29, 2013 Categories Ɔsԑmpaka, Yehowa Adansefo Ho Nsεmma NhomaTags Gyidi ne Nnwuma, Mpaebɔ ԑkɔ Yesu nkyԑn, Nokware No, Ɔwԑn Aban Ahyehyԑde\nSo Ɔwɛn Aban Ahyehyɛde No Yɛ “Ɔnokwafo ne Ɔbadwemma A”?\nWↄ Mateo 24:45-51, Yesu kyerɛkyerɛɛ nkoa soronko abien (asomfo) a wↄn wura de wↄn sii n’afie agyapade so bere a ↄwↄ akwantuom. Akoa biako yɛe “Ɔnokwafo ne Ɔbadwemma” (Wiase Foforo Nkyerɛase-WFN) bere a ne wura fii akwantuom san bae no, nti ↄkamfoo no de no sii n’agyapade nyinaa so. Akoa ᴐfoforo no de, woannyɛ ᴐnokwafo bere a ne wura bae, enti ↄtowee no kↄkaa nyaatwomfo no ho.\nBere a biribiara nni ↄyɛsɛm yi mu a ɛkyerɛ sɛ nsɛm yi fa nyamesom ahyehyɛde ho no, Yehowa Adansefo ka sɛ ↄyɛsɛm yi yɛ nkᴐmhyɛ nsɛm a ɛkᾱ fa ᴐwɛn Aban Ahyehyɛde no ho. Wᴐka de hoahoa wↄnho sɛ Yehowa Nyankopↄn na ɛpawee wↄn Ahyehyɛde no sɛ ↄnfa honhom fam aduan mma Onyankopↄn nkurↄfo wᴐawiei mmere mu denam nhoma ne nsɛmma nhoma bebree a woatintim so.\nSo Honhom fam aduan no a ᴐwɛn Aban no de ma wᴐ ne nhoma ahorow mu kyerɛ sɛ ↄfata sɛ “Akoa Nokwafo ne ᴐbadwemma a”, Onyankopↄn akwan a ↄnam so ne adesamma di nsawↄso? Ma yɛnhwɛ kyerɛwtohↄ no na yehu nea ɛkyerɛ. Continue reading “So Ɔwɛn Aban Ahyehyɛde No Yɛ “Ɔnokwafo ne Ɔbadwemma A”?”\nAuthor WebmasterPosted on February 22, 2013 February 27, 2013 Categories Ɔsԑmpaka, Yehowa Adansefo Ho Nsεmma NhomaTags Akoa Nokwafo, Akodi ne Amanyɔsԑm, Atoro Nkɔmhyԑ, Atorodi neTeokrase Akodi Pɔwbɔ, Mogya a wɔtwe gu Nipaduam, Ɔwԑn Aban Ahyehyԑde\nSo Yesu Kristo Ͻne Ͻbɔfopɔn Mikael No?\nϽwɛn Aban Asafo no kyerɛkyerɛ sɛ Yesu trae soro sɛ Ͻbɔfo Mikael ansa na ɔreba asase so, ɛnna afei ne wusɔre akyi no ɔsan bɛyɛɛ Ͻbɔfopɔn Mikael. Wɔka sɛ Yesu bɛyɛɛ Onipa nko ara wɔ asase so enti bere a owui no, sɛ Onipa no, wɔantra nkwa mu bio kosii sɛ wonyanee no bae nkwa mu sɛ honhom abɔde a ɛne Ͻbɔfopɔn Mikael:1.\n“Enti adanse no kyerɛ pefee sɛ Onyankopɔn Ba no wɔfrɛɛ no Mikael ansa na ɔreba asase so, na afei nso wonim no sɛ Mikael bere a ɔsan kɔe soro a wɔahyɛ no anounyam sɛ Onyankopɔn Honhom Ba”-Reasoning from the Scriptures, 1985, Ͻwɛn Aban Bible ne Nhomawa Asafo, kratafa 218.\nAma wɔanya adanse a ɛkyerɛ sɛ Yesu Kristo Ͻne Ͻbɔfopɔn Mikael no, Yehowa Adansefo mpɛn pii fa nsɛm te sɛ nea ɛwɔ Daniel 10:13, a wodaa Mikael adi sɛ Ͻbɔfo Asafohene no mu biako”. Nokwasɛm a ɛne sɛ Mikael yɛ Asafohene no mu biako mpo nkyerɛ sɛ Mikael yɛ soronko. Yesu sen Obi a ɔyɛ Asafohene anaa Sodifo. Kyerɛwnsɛm no frɛ Yesu Kristo sɛ Ahene mu Hene ne Awuranom mu Awurade. (Adiyisɛm 17:14) Saa abodin kyerɛɛ obi a ɔyɛ Ɔtumfoɔ Kɛse wɔ tumi ne anounyam mu, a ɛno nti entumi nyɛ yiye koraa sɛ ɔyɛ Ͻbɔfopɔn no mu biako a ɔwɔ n’afimpamfo a ɔne wɔn sɛ. Continue reading “So Yesu Kristo Ͻne Ͻbɔfopɔn Mikael No?”\nAuthor WebmasterPosted on February 21, 2013 December 23, 2015 Categories Ɔsԑmpaka, Yehowa Adansefo Ho Nsεmma NhomaTags Nipakō Yesu Kristo yɛ, Nyankopɔn Baasakoro No\nDԑn na ԑbԑyԑ sԑ Wobenya Nkwagye Wɔ AWIEI NO?\n“Yehowa Adansefo Nkutoo…na wɔwɔ Kyerԑwnsԑm no mu anidaso sԑ wobenya nkwagye wɔ wiase bɔne nhyehyԑe a ԑreba n’awiei ntԑm ntԑm…”Ɔwԑn Aban September 1, 1989, kr.19\n“Yesu mfe Apam Ahenni bere mu no nnipa anokwafo bԑyԑ adwuma adan asase mu nyinaa ma ayԑ Paradise”-Dԑn na Onyankopɔn Hwehwԑ Fi Yԑn Hɔ? kr. 11 Continue reading “Dԑn na ԑbԑyԑ sԑ Wobenya Nkwagye Wɔ AWIEI NO?”\nAuthor WebmasterPosted on February 21, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Harmagedon ne Awie No, Nkwagye\nWobԑyԑ dԑn Anya NKWAGYE Wɔ Harmagedon?\n“Asԑmmisa a ԑyԑ aniberesԑm ne sԑ: Wobenya Nkwagye wɔ Harmagedon sԑe no akɔnya asomdwoe a enni awiei? Wobetumi Abisa sԑ,”Dԑn na ԑsԑ sԑ meyԑ na manya Nkwagye?”-Ɔwԑn Aban February 15, 1985, kr.7\nHena na Obenya Nkwagye?\n“…nsԑm no mu da hɔ fann. Saa yԑpԑ sԑ yenya Nkwagye wɔ Harmagedon a ԑsԑ sԑ yԑma yԑn ani da hɔ honhom mu na yԑbɔ yԑn sԑnkyerԑnne kwan so ntade a ԑma yԑda yԑnho adi sԑ Yehowa Adansefo Anokwafo no”-Ɔwԑn Aban December 1, 1999, kratafa 18.\nHena Atade Na Wohyԑ? Wo dea Anaasԑ Kristo dea?\n“Na yԑbԑyԑԑ te sԑ nnipa bi a wɔnho ntew, yԑn nyinaa, yԑn adetreneeyԑ te sԑ bratam”-Yesaia 64:6 WFN Continue reading “Wobԑyԑ dԑn Anya NKWAGYE Wɔ Harmagedon?”\nAuthor WebmasterPosted on February 20, 2013 July 23, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Harmagedon ne Awie No, Nkwagye\nKristofo a Wodii kan no Wɔbɔɔ Onyankopɔn Ankasa Din?\n“Kristo Hela Kyerɛwnsɛm, Apam Foforo no…tete nsaano nkyerɛwee a efi Mateo nhoma kosi Adiyisɛm a yɛwɔ no nnɛ mu biara nni hɔ a Onyankopɔn Din no puee wɔ pefee”-Divine Name that will Endure Forever 1984, kratafa 23\nSaa Kristofo Wodii kan no de Onyankopɔn din dii dwuma a, ɛnde adɛn nti na enni bɛboro 5000 Hela nsaano nkyerɛwee nyinaa a yɛwɔ no nnɛ a ebi fii bɛyɛ afeha abien a abɛsen kɔ no mu? Adɛn nti na ayera afi bɛboro 3600 Kyerɛwnsɛm nyinaa no bi a woyiyii de foa nsɛm so a Asɔre no Agyanom a wodii kan ansa na afeha anan no de dii dwuma no mu? Continue reading “Kristofo a Wodii kan no Wɔbɔɔ Onyankopɔn Ankasa Din?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Woredɔ Yehowa\nSo wowɔ Nokware no Mu?\n“..na yɛwɔ ne mu nea ɔno yɛ Nokware, ne Ba Yesu Kristo. Eyi yɛ nokware Nyankopɔn ne nkwa enni awiei”-1 Yohane 5:20 WFN\n“Monsɔ monho nhwɛ nhu sɛ mowɔ gyidi no mu, mopɛɛpɛɛ momu nhwɛ Anaasɛ monhuu wɔ momu sɛ Yesu Kristo te momu– nokware sɛɛ gyesɛ moanyɛ saa nhwehwɛmu”-2Korintofo 13:5 WFN\nSo Nokware no yɛ Onipa anaasɛ Ɔsom?\n“Yesu kae kyerɛɛ wɔn sɛ: Mene ɔkwan no ne nokware no ne nkwa no Obiara mma Agya no nkyɛn gyesɛ ɔnam Me so”-Yohane 14:6 WFN Continue reading “So wowɔ Nokware no Mu?”\nAuthor WebmasterPosted on February 20, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Nipakō Yesu Kristo yɛ, Nokware No\nSo Woyɛ Nokware Yehowa Ɔdansefo?\n“Mone m’adansefo, Yehowa anom asɛm ni, makoa a mapaw no sɛnea ɛbɛyɛ mobɛte ase sɛ Me ara Ne obiako No, M’anim wɔnnwenee Onyankopɔn biara na makyi nso wɔnnwenee bi. Me Mene Yehowa na makyi ogyefo biara nni hɔ”–Yesaia 43:10-11. WFN\nYehowa Ɔdansefo wɔ Dɛn ho Ntease?\nContinue reading “So Woyɛ Nokware Yehowa Ɔdansefo?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Nipakō Yesu Kristo yɛ, Nyankopɔn Baasakoro No\nWoyɛ Sotie Ma Yehowa?\n“Na wɔn nyinaa benya nkyerɛkyerɛ afi Yehowa hɔ. Obiara a w’ate afi Agya no nkyɛn no na wasua no ba Me nkyɛn”-Yohane 6:45 Wiase Foforo Nkyerɛase.(WFN)\n“Yesu kae sɛ abofra wɔde wo bɔne afiri wo…ebinom esusuwii wɔ wɔn komam Ɔreka abususɛm. Hena na otumi de bɔne firi gyesɛ obiako, Onyankopɔn? Nanso Yesu kae kyerɛɛ wɔn sɛ Dɛn nti na moredwennwen sɛ …Onipa Ba no wɔ tumi de bɔne firi..”\n—Mark 2:5-10, NWT\nContinue reading “Woyɛ Sotie Ma Yehowa?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Mpaebɔ ԑkɔ Yesu nkyԑn, Nipakō Yesu Kristo yɛ\nEhe na Paradise Wɔ?\n“Nnipakuw kɛse no a wobenya nkwa wɔ Onyankopɔn da kɛse mu kō no wɔ asase so benya hokwan ara kwa de wɔn aniwa ahu Abraham ne Isak ne Yakob ne Adiyifo no nyinaa wɔ Paradise asase so bio..”Ɔwɛn Aban August 15, 1989, kratafa,18\nWɔde Paulo kɔɔ Paradise wɔ asase so anaasɛ ɔsoro?\n“Minim onipa bi a-sɛ honamdua mu oo ɛno de minnim anaasɛ sɛ honhom mu oo minnim Onyankopɔn na onim-wɔde no kɔe beae foforo a ɔyɛ ɔsoro abiɛsa, Yiw Minim onipa bi a …wɔde no kɔe Paradise mu”–2Korintofo 12:2-4 WFN\nContinue reading “Ehe na Paradise Wɔ?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags Paradise ne Ahenni no\nSo Wode Yehowa Nhyehyɛe a Woayɛ ama Nkwa yɛ Adwuma?\n“Yesu faa abodoo…ɔkae sɛ Gye di. Eyi kyerɛ Me nipadua. Bio nso ɔfaa kuruwa no….kae sɛ monom ano mo nyinaa, efisɛ eyi yɛ Apam no ho mogya a wobehwie agu ama nnipa bebree ama bɔnefafiri”-Mateo 26:26, 28 WFN\nDɛn ne Yehowa Nhyehyɛe ma Nkwa?\n“Eyi ne Me Ba a Medɔ No no munntie No”–Marko 9:7 WFN\n“Nokware Meka akyerɛ mo sɛ Gyesɛ modi Onipa Ba no honam na monom ne mogya monni nkwa wɔ momu”–Yohane 6:53 WFN\nSo wotie Oba no asɛm denam ne Apam foforo a wokᾱ ho no? Continue reading “So Wode Yehowa Nhyehyɛe a Woayɛ ama Nkwa yɛ Adwuma?”\nAuthor WebmasterPosted on February 20, 2013 February 21, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags 144000 Kuw a Wɔasra wɔn, Nkwagye\nSo wowɔ Onyankopɔn Honhom?\n“…woama yɛn nso antumi anya honhom abawo sɛ mma. Seesei esiane sɛ yԑyɛ mma, Onyankopɔn asomaa ne Ba no Honhom abatraa yɛn komam a yɛteɛɛm sɛ “Abba’ Agya”-Galatifo 4:5-6 WFN\n“Efisɛ wɔn nyinaa a Onyankopɔn Honhom kyerɛ wɔn kwan no wɔn na wɔyɛ Onyankopɔn mma”-Romafo 8:14 WFN\nContinue reading “So wowɔ Onyankopɔn Honhom?”\nAuthor WebmasterPosted on February 20, 2013 February 20, 2013 Categories Nkyerԑwdenhoma woayԑ ama Yehowa Adansefo, ƆsԑmpakaTags 144000 Kuw a Wɔasra wɔn, Nkwagye\n4Jehovah (Yehowa) Terms and Conditions\tProudly powered by WordPress


Nkran Mantam - Wikipedia\nNkran Mantam mu ne mantam a n'asase sua koraa wɔ Ghana mantam 16 no mu, ne tɛtrɛtɛ yɛ kilomita 3,245.ɛyi gyina hɔ ma ɔha mu nkyekyɛmu 1.4 wɔ Ghana asase mu. ɛno ne Mantam a ɛto so meinu a emu nnipa dɔɔso yiyie a edi Asante mantam akyi. Nnipa akenkan a ɛkɔɔ so wɔ afe 2010 mu no kyerɛ sɛ, emu nnipa dodoɔ yɛ 4,010,054 a egyina hɔ ma ɔha mu nkyekyemu 16.3.\nBeaɛ ne ne keseyɛ[sesa]\nNkranfo di afayɛ bi a wato din Homowo a ase kyerɛ ne sɛ ''ɔkɔm huro''. Saa afahyɛ yi fii ase mfi pii a atwam. Wɔhyɛ saa fa yi de kae ɛkɔm kɛse bi esii wɔ nkranfo mu mfe bebree bi. Afahyɛ no yɛ aduane afahyɛ a wɔde hyɛ fa ma nkrafo kɔm abokosem no. Wodi saa afahyɛ yi wɔ Ɔsanaa bosome no mu na Nkran abusuakuo nyinaa hyɛ saa fa yi.\nNnipa akenkan a ɛkɔɔ so wɔ afe 2010 mu no kyerɛ sɛ, emu nnipa dodoɔ yɛ 4,010,054 ,ɛma no bɛyɛɛ mantam a ɛto so mienu a wɔn mu nnipa dɔɔso yi paa. Asante mantam na edikan ma Nkramantam to so mienu. Nea nti a ɛte saa ne sɛ nkrufo di mu atukotena paa.Template:Historical populations\nNtoasoɔ sukuu ahorɔw[sesa]\nAde tɔn bea ahorɔw[sesa]\nAkukudam a wɔ yɛ Nkranfo[sesa]\nYɛ yi fii "https://tw.wikipedia.org/w/index.php?title=Nkran_Mantam&oldid=89007"\nNsesae ba kratafa yi so da 16 Ɔbɛnem 2022, mmere 14:46.


Mateo 28 NA-TWI | Biblica\nMateo 28 NA-TWI\nHomeda a ɛyɛ Kwasida ahemadakye, Maria Magdalene ne Maria baako no kɔɔ ɛda no so.\nAmonom, asase wosowee dennen; na Awurade bɔfo sian fi soro bae, bepirew ɔbo no fii ɛda no ano, na ɔtenaa so. N’anim hyerɛn te sɛ kanea na n’atade yɛ fitaa te sɛ nwera. Awɛmfo no huu no no, ehu maa wɔn ho popoe, na wɔhwehwee ase, danee sɛ awufo. Ɔbɔfo no ka kyerɛɛ mmea no se, “Munnsuro! Minim sɛ, morehwehwɛ Yesu a wɔbɔɔ no asɛnnuam no, nanso, onni ha. Wasɔre kɔ sɛnea ɔkae no. Mommra mmɛhwɛ nea na ɔda hɔ no. Afei monkɔ ntɛm nkɔka nkyerɛ n’asuafo no se, ‘Wasɔre afi awufo mu, na ɔredi mo anim kan akɔ Galilea akohyia mo wɔ hɔ.’ Eyi ne nkra a mewɔ de ma mo.”\nMmea no de hu ne anigye a adi afra tutuu mmirika fii ɛda no so sɛ, wɔrekɔhwehwɛ asuafo no aka ɔbɔfo no nkra no akyerɛ wɔn. Wɔrekɔ no, prɛko pɛ, Yesu begyinaa wɔn anim. Okyiaa wɔn se, “Asomdwoe nka mo.” Wobuu no nkotodwe, som no.\nAfei, Yesu ka kyerɛɛ wɔn se, “Munnsuro! Monkɔ nkɔka nkyerɛ me nuanom no se, wɔnkɔ Galilea nkohyia me wɔ hɔ.”\nBere a mmea no rekɔ kurow no mu no, awɛmfo a wɔwɛn ɛda no mu bi kɔɔ asɔfo mpanyin no nkyɛn kɔkaa nea asi no nyinaa kyerɛɛ wɔn. Yudafo mpanyin no nyinaa hyiae, na wosii no gyinae sɛ, wɔbɛma awɛmfo no sika aka akyerɛ wɔn se, “Monka se, ‘Anadwo a yɛdae no, na n’asuafo no ba bewiaa amu no de kɔe.’ “\nWɔhyɛɛ awɛmfo no bɔ sɛ, “Sɛ ɛba sɛ amrado te ɛho asɛm a, yɛbɛkyerɛkyerɛ no mu sɛnea ɛbɛyɛ a, ɔrenyɛ mo hwee.”\nEyi nti, awɛmfo no gyee sika no kɔyɛɛ sɛnea wɔka kyerɛɛ wɔn sɛ wɔnyɛ no. Asɛm a wɔkae no trɛw faa Yudafo no mu nyinaa na wogye di de besi nnɛ.\nAfei, asuafo dubaako no siim kɔɔ Galilea bepɔw a Yesu kae se wobehu no wɔ so no so. Ɛhɔ na wohuu no, kotow, sɔree no. Nan so, na wɔn mu bi nnye nni sɛ ɛyɛ Yesu.\nYesu ka kyerɛɛ n’asuafo no se, “Wɔde ɔsoro ne asase so tumi nyinaa ama me. Enti monkɔ nkɔyɛ amanaman nyinaa m’asuafo. Mommɔ wɔn asu nhyɛ Agya, Ɔba ne Honhom Kronkron din mu, na monkyerɛkyerɛ wɔn se, wonni nea mahyɛ mo no nyinaa so. Na me ne mo wɔ hɔ nna nyinaa de bɛkɔ akosi wiase awiei.”\nRead More of Mateo 28


11 Afei bere a wɔrebɛn Yerusalem, Betfage ne Betania+ wɔ Ngo Bepɔw no so no, ɔsomaa n’asuafo no mu baanu+ 2 na ɔka kyerɛɛ wɔn sɛ: “Monkɔ akuraa a muhu yi ase, na sɛ munya hyɛn mu pɛ a mubehu afurum ba bi a wɔamantam no a onipa biara ntenaa no so da; monsan no mfa no mmra.+ 3 Na sɛ obi bisa mo sɛ, ‘Dɛn nti na moreyɛ eyi?’ a, monka sɛ, ‘Awurade hia no, na ntɛm ara ɔbɛma mode no aba ha.’”+ 4 Enti wɔkɔ kohuu afurum ba no wɔ abɔnten sɛ wɔamantam no wɔ pon ano, wɔ ɔkwan ho, na wɔsan no.+ 5 Na wɔn a wogyinagyina hɔ no bi bisaa wɔn sɛ: “Moresan afurum ba no ayɛ dɛn?”+ 6 Wɔkaa nea Yesu kae no pɛpɛɛpɛ kyerɛɛ wɔn; na wɔma wɔkɔe.+ 7 Na wɔde afurum+ ba no brɛɛ Yesu, na wɔde wɔn ntade nguguso guu no so, na ɔtenaa so.+ 8 Afei nso, nnipa bebree de wɔn ntade+ nguguso sesɛw kwan mu, na ebinom nso twitwaa nnua mmaa+ fii wuram.+ 9 Na wɔn a wodi anim ne wɔn a wɔwɔ akyi no kɔɔ so teɛteɛɛm sɛ: “Yɛsrɛ wo, gye no!+ Nhyira ne nea ɔba Yehowa din mu!+ 10 Nhyira ne yɛn agya Dawid+ ahenni a ɛreba no! Yɛsrɛ wo, gye no, wo a wowɔ ɔsorosoro nohoa!” 11 Na okoduu Yerusalem, na ɔkɔɔ asɔrefie hɔ; na ɔhwɛɛ nneɛma nyinaa hyiae, na esiane sɛ na bere kɔ dedaw nti ofii hɔ ne dumien no kɔɔ Betania.+ 12 Ade kyee a wofii Betania no, ɔkɔm dee no.+ 13 Na n’ani bɔɔ borɔdɔma dua bi a ahaban wɔ so so wɔ akyirikyiri, na ɔkɔhwɛe sɛ ebia obenya biribi wɔ so a. Nanso bere a ɔkɔɔ ho no wanhu hwee sɛ ahaban, efisɛ na ɛnyɛ bere a borɔdɔma sow.+ 14 Enti ɔka kyerɛɛ dua no sɛ: “Obiara renni wo so aba bio da.”+ Ná n’asuafo no retie. 15 Afei wɔbaa Yerusalem. Ɛnna ɔkɔɔ asɔrefie hɔ, na ofii ase pam wɔn a wɔretɔn nneɛma ne wɔn a wɔretɔ ade no fii asɔrefie hɔ, na ɔkekaa sikasesafo no apon ne wɔn a wɔtɔn mmorɔnoma no nkongua butubutuwii;+ 16 na wamma obiara ansoa ade antwam amfa asɔrefie hɔ, 17 na ɔkɔɔ so kyerɛkyerɛe, kae sɛ: “Wɔnkyerɛwee sɛ, ‘Wɔbɛfrɛ me fie amanaman nyinaa+ mpaebɔ fie+ anaa’? Nanso mode ayɛ adwowtwafo atɛwee.”+ 18 Na asɔfo mpanyin ne akyerɛwfo no tee, na wofii ase hwehwɛɛ ɔkwan a wɔbɛfa so akum no,+ na na wosuro no, efisɛ na ne nkyerɛkyerɛ no ma nnipakuw no ho dwiriw wɔn daa.+ 19 Na eduu anwummere no, wofii kurow no mu sɛnea wɔtaa yɛ no. 20 Na anɔpatutuutu a wɔretwam no, wohui sɛ borɔdɔma dua no awu dedaw fi ne ntini ase.+ 21 Enti Petro kaee, na ɔka kyerɛɛ no sɛ: “Rabi, hwɛ! borɔdɔma dua a wodomee no no awu.”+ 22 Na Yesu bua see wɔn sɛ: “Munnya Onyankopɔn mu gyidi. 23 Nokwarem mise mo sɛ obiara a ɔka kyerɛ bepɔw yi sɛ, ‘Tutu kɔhwe po mu,’ a onnye kyim ne komam na mmom ɔwɔ gyidi sɛ nea ɔka no bɛba mu no, ɛbɛyɛ hɔ ama no.+ 24 Eyi nti na meka kyerɛ mo sɛ, ade biara a mobɔ ho mpae na mubisa no, munnya gyidi sɛ mo nsa aka awie, na mubenya.+ 25 Na sɛ mosɔre gyina hɔ sɛ morebɔ mpae a, momfa biribiara a obiara ayɛ mo nkyɛ no;+ na mo Agya a ɔwɔ soro no nso de mo mfomso afiri mo.”+ 26 —— 27 Na wɔsan baa Yerusalem. Na bere a ɔnam asɔrefie hɔ no, asɔfo mpanyin ne akyerɛwfo ne mpanyimfo no baa ne nkyɛn+ 28 na wɔka kyerɛɛ no sɛ: “Tumi bɛn na wode yɛ eyinom? anaasɛ hena na ɔmaa wo saa tumi a wode yɛ eyinom yi?”+ 29 Yesu ka kyerɛɛ wɔn sɛ: “Mebisa mo asɛm biako. Momma me mmuae, na me nso mɛka tumi ko a mede yɛ eyinom akyerɛ mo.+ 30 Tumi a Yohane de bɔɔ asu+ no fi soro anaasɛ efi nnipa? Momma me mmuae.”+ 31 Ɛnna wofii ase susuw ho sɛ: “Sɛ yɛka sɛ, ‘Efi soro a,’ ɔbɛka sɛ, ‘Ɛnde adɛn nti na moannye no anni?’+ 32 Nanso yɛyɛ dɛn ka sɛ, ‘Efi nnipa’?”— Ná wosuro nnipadɔm no, efisɛ wɔn nyinaa bu Yohane sɛ na ɔyɛ odiyifo ankasa.+ 33 Enti wobuaa Yesu kae sɛ: “Yennim.” Ɛnna Yesu ka kyerɛɛ wɔn sɛ: “Ɛnde me nso merenka tumi a mede yɛ eyinom nkyerɛ mo.”+


Ogya fi Yehowa hɔ bɛhyew Nadab ne Abihu (1-7)\nNsã ne aduan ho akwankyerɛ a wɔde maa asɔfo no (8-20)\n10 Akyiri yi, Aaron mma Nadab ne Abihu+ de nkankyee a wɔde ogya gu mu bae, na wɔde ogya guu mu. Afei wɔde aduhuam+ guu so na wɔhyew biribi wɔ Yehowa anim a na ɔmmaa ho kwan.+ 2 Ɛnna ogya fi Yehowa hɔ bɛhyew wɔn,+ na wowuwui wɔ Yehowa anim.+ 3 Afei Mose ka kyerɛɛ Aaron sɛ: “Nea Yehowa aka ni, ‘Wɔn a wɔbɛn me no, ɛsɛ sɛ wohu sɛ meyɛ kronkron,+ na wɔhyɛ me anuonyam wɔ ɔman no nyinaa anim.’” Na Aaron yɛɛ komm. 4 Enti Mose frɛɛ Aaron papa nua Usiel+ mma Misael ne Elisafan, na ɔka kyerɛɛ wɔn sɛ: “Mommra mmɛfa mo nuanom mfi kronkronbea no anim nkɔ asoɛe no akyi.” 5 Wɔbɛfaa wɔn kɔɔ asoɛe no akyi sɛnea Mose kae no. Saa bere no nyinaa na wɔn ntaade tenten no hyehyɛ wɔn. 6 Ɛnna Mose ka kyerɛɛ Aaron ne ne mma a wɔaka, Eleasar ne Itamar sɛ: “Monhwɛ na moannyaw mo ti nwi basaa anaa moannsunsuan mo ntaade mu+ anni awerɛhow, anyɛ saa a, mubewu, na Onyankopɔn bo befuw asafo no nyinaa. Wɔn a Yehowa de ogya akum wɔn yi, mo nuanom Israelfo nyinaa besu wɔn. 7 Montena mmɛn ahyiae ntamadan no kwan ano; mummfi hɔ nnkɔ baabiara na moanwu, efisɛ Yehowa srango wɔ mo so.”+ Enti wɔyɛɛ nea Mose kae no. 8 Afei Yehowa ka kyerɛɛ Aaron sɛ: 9 “Bere biara a wo ne wo mma bɛba ahyiae ntamadan no mu no, monnnom bobesa anaa nsã foforo biara a ɛbow+ na moanwu. Eyi yɛ ahyɛde a mo ne mo nkyirimma* bedi so daa. 10 Ɛbɛma wɔahu nsonsonoe a ɛda ade kronkron ne nea ɛho agu fĩ ntam, ne nea ɛho tew ne nea ɛho ntew ntam.+ 11 Afei nso, ɛbɛma moatumi de ahyɛde a Yehowa nam Mose so de maa Israelfo no nyinaa akyerɛkyerɛ wɔn.”+ 12 Ɛnna Mose ka kyerɛɛ Aaron ne ne mma a wɔaka, Eleasar ne Itamar sɛ: “Aduan afɔre a wɔde ogya hyew maa Yehowa no, momfa nea aka no ntõ paanoo a mmɔkaw* nnim, na munni wɔ afɔremuka no ho,+ efisɛ ɛyɛ ade kronkron paa.+ 13 Munni wɔ baabi a ɛhɔ yɛ kronkron,+ efisɛ ɛyɛ wo ne wo mma kyɛfa a efi afɔre a wɔde ogya hyew ma Yehowa no mu. Ɛno ne ahyɛde a me nsa kae. 14 Wo ne wo mma mmarima ne wo mma mmea a wɔka wo ho+ no bɛwe aboa no koko a wohim de bɔɔ afɔre no ne ne nan a ɛyɛ afɔrebɔde kronkron+ no wɔ baabi a ɛhɔ yɛ kronkron, efisɛ ɛyɛ wo ne wo mma kyɛfa a efi Israelfo asomdwoe afɔre mu. 15 Na ma wɔmfa aboa no nan a ɛyɛ afɔrebɔde kronkron no ne ne koko a wobehim de abɔ afɔre no ne aboa no srade a wɔde ogya bɛhyew no mmra, na wonhim wɔ Yehowa anim. Aboa no nan ne ne koko no bɛyɛ wo ne wo mma a wɔka wo ho no kyɛfa daa,+ sɛnea Yehowa aka no.” 16 Mose hwehwɛɛ baabiara sɛ obehu apɔnkye a wɔde bɛbɔɔ bɔne ho afɔre+ no nam, nanso ohui sɛ wɔahyew ne nyinaa. Enti ne bo fuw Aaron mma a wɔaka, Eleasar ne Itamar, na ɔkae sɛ: 17 “Adɛn nti na moanwe aboa a wɔde bɔɔ bɔne ho afɔre no nam wɔ baabi a ɛhɔ yɛ kronkron no?+ Munnim sɛ ɛyɛ ade kronkron paa a ɔde ama mo sɛnea ɛbɛyɛ a mubegye asafo no bɔne na moapata ama wɔn wɔ Yehowa anim? 18 Wɔamfa aboa no mogya ankɔ kronkronbea hɔ,+ enti anka ɛsɛ sɛ mowe ne nam wɔ baabi a ɛhɔ yɛ kronkron, sɛnea wɔka kyerɛɛ me no.” 19 Ɛnna Aaron ka kyerɛɛ Mose sɛ: “Ɛnnɛ wɔde nea wɔde bɛbɔ bɔne ho afɔre ne ɔhyew afɔre aba Yehowa anim,+ nanso hwɛ asɛm a ato me. Sɛ mewee aboa a wɔde bɔɔ bɔne ho afɔre no nnɛ a, anka ɛbɛma Yehowa ani agye anaa?” 20 Bere a Mose tee eyi no, ne bo tɔɔ ne yam.


Hiob 7 | Intanɛt So Bible| Wiase Foforɔ Nkyerɛaseɛ\n7 “Enti onipa desani asetena wɔ asase so nyɛ nkoasom?+Na ne nna nte sɛ ɔpaani nna anaa?+ 2 Ɔpere hwehwɛ onwini+ te sɛ akoa,Na ɔtwɛn n’akatua te sɛ ɔpaani.+ 3 Saa na wɔama manya asram hunu,+Na wɔakan anadwo a ɔhaw wom+ ama me. 4 Sɛ mekɔda a, meka sɛ, ‘Da bɛn na mɛsɔre?’+Na anadwo mũ nyinaa yɛ me kɔdaanna kosi ahemadakye. 5 Mmoawa+ ne dɔte atɔwatɔw+ afura me ntama;Me honam atwintwam, na ɛrefi nsu.+ 6 Me nna twam ntɛm+ sen ɔnwemfo akurokurowa,Na ɛba awiei a anidaso+ bi nnim. 7 Kae sɛ me nkwa yɛ mframa;+Na m’aniwa renhu adepa bio. 8 Nea n’aniwa hu me no, ɔrenhu me bio;W’aniwa bɛhwehwɛ me, nanso na minni hɔ.+ 9 Sɛnea omununkum twam kɔ no,Saa na nea osian kɔ Adamoa* mu no rensan mma bio.+ 10 Ɔrensan mma ne fie bio,Na ne tenabea renhu no bio.+ 11 Enti merenka m’ano ntom.M’ahohia mu na mɛkasa;Me kra awerɛhow+ mu na mɛka m’asɛm! 12 Meyɛ ɛpo anaa ɛpo mu aboa kɛseNa woagye me ho ban?+ 13 Bere a mekae sɛ, ‘Me mpa bɛkyekye me werɛ,Na me kɛtɛ asoa me haw no bi’ no, 14 Wode adaeso hunahunaa me,Na wode anisoadehu ma mebɔɔ piriw, 15 Enti me kra paw sɛ ebetua ahome mmom,Na mepɛ owu+ mmom sen me nnompe yi. 16 Mapo nkwa;+ merentena ase bio da.Gyaa me, na me nna yɛ huruhuro.+ 17 Onipa desani ne hena+ a woyɛn no,De wo koma di n’akyi, 18 Na wudwen ne ho anɔpa biara,Na wosɔ no hwɛ daa?+ 19 Dɛn nti na wunyi w’ani mfi me so,+Na wunnyaa me mma memmene ntasu mpo? 20 Sɛ mayɛ bɔne a, dɛn na metumi de ayɛ wo, wo a wohwɛ adesamma?+Dɛn nti na woatu w’ani asi me so, na madan wo so adesoa yi? 21 Dɛn nti na womfa me mmarato mfiri me,+Na wummu w’ani ngu me mfomso so? Na afei dɔte+ mu na mɛkɔ makɔda;Na wobɛhwehwɛ me, nanso na minni hɔ bio.”


Asomafo Nnwuma 18 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian Alur American Sign Language Amharic Arabic Argentinean Sign Language Armenian Armenian (West) Ashaninka Australian Sign Language Austrian Sign Language Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgian French Sign Language Belize Kriol Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chol Cibemba Colombian Sign Language Costa Rican Sign Language Croatian Croatian Sign Language Cuban Sign Language Cubeo Czech Czech Sign Language Dangme Danish Drehu Dutch Dutch Sign Language Ecuadorian Sign Language Efik Emberá (Catío) Emberá (Northern) English Estonian Ewe Fijian Filipino Sign Language Finnish French French Sign Language Ga Galician Garifuna Georgian German German Sign Language Ghanaian Sign Language Greek Greek Sign Language Guahibo Guambiano Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Icelandic Igbo Iloko Indian Sign Language Indonesian Indonesian Sign Language Inga Irish Sign Language Isoko Israeli Sign Language Italian Italian Sign Language Jamaican Creole Jamaican Sign Language Japanese Japanese Sign Language Javanese Kabiye Kannada Karen (S'gaw) Kazakh Kenyan Sign Language Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Korean Sign Language Kosraean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Macushi Madagascar Sign Language Malagasy Malawi Sign Language Malay Malayalam Malaysian Sign Language Maltese Mambwe-Lungu Mapudungun Marathi Marshallese Maya Mexican Sign Language Mixtec (Guerrero) Moore Motu Mozambican Sign Language Myanmar Navajo Ndau Ndebele Ndebele (Zimbabwe) Nepali New Zealand Sign Language Nias Nicaraguan Sign Language Nigerian Sign Language Norwegian Nyaneka Nyungwe Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Pennsylvania German Persian Peruvian Sign Language Polish Polish Sign Language Ponapean Portuguese Portuguese (Portugal) Portuguese Sign Language Punjabi Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romanian Russian Russian Sign Language Salvadoran Sign Language Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovak Sign Language Slovenian Slovenian Sign Language Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tiv Tojolabal Tok Pisin Tongan Torres Strait Creole Totonac Tshiluba Tshwa Tsonga Tswana Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Xavante Xhosa Yoruba Zambian Sign Language Zapotec (Isthmus) Zimbabwe Sign Language Zulu\nAsomafo Nnwuma 18:1-28\nPaul kaa asɛm no wɔ Korinto (1-17)\nƆsan kɔɔ Antiokia a ɛwɔ Siria (18-22)\nPaul fii hɔ kɔɔ Galatia ne Frigia (23)\nWɔboaa Apolo, ɔbarima a n’ano atew no (24-28)\n18 Eyi akyi no, Paul fii Atene kɔɔ Korinto. 2 Na ohuu Yudani bi a wɔfrɛ no Akwila+ a ɔyɛ Pontoni. Ná ɔne ne yere Priskila fi Italy baa hɔ nkyɛe, efisɛ na Klaudio ahyɛ sɛ Yudafo nyinaa mfi Roma. Na Paul kɔɔ wɔn nkyɛn, 3 na esiane sɛ na ɔne wɔn yɛ adwuma koro nti, ɔtenaa wɔn fi ne wɔn yɛɛ adwuma,+ efisɛ na ntamadan adwuma na wɔyɛ. 4 Homeda+ biara, na ɔka asɛm* wɔ hyiadan mu,+ na na ɔkasa ma ɛtɔ Yudafo ne Greecefo no koma so ma wogye di. 5 Na bere a Silas+ ne Timoteo+ nyinaa fii Makedonia bedui no, Paul fii ase de ne bere nyinaa kaa asɛm no, na odii adanse kyerɛɛ Yudafo no sɛ, Yesu ne Kristo no.+ 6 Nanso wɔsɔre tiaa Paul mpɛn pii, na wɔyeyaw no. Enti ɔporoporow n’ataade mu,+ na ɔka kyerɛɛ wɔn sɛ: “Mo mogya ngu mo ara mo ti so.+ Me de, minni fɔ.*+ Efi nnɛ rekɔ, amanaman mufo nkyɛn na mɛkɔ.”+ 7 Enti ofii hɔ,* na ɔkɔɔ ɔbarima bi a ɔsom Onyankopɔn a wɔfrɛ no Titio Yusto fi. Ná ne fi no ne hyiadan no bɔ ho. 8 Na Krispo+ a ɔyɛ hyiadan mu panyin no gyee Awurade dii, ɔne ne fifo nyinaa. Na Korintofo a wɔtee no mu pii fii ase gye dii ma wɔbɔɔ wɔn asu. 9 Afei Awurade ka kyerɛɛ Paul wɔ anisoadehu mu anadwo sɛ: “Nsuro, kɔ so kasa, na nka w’ano ntom, 10 efisɛ meka wo ho,+ na obiara ntumi mfa ne nsa nka wo nyɛ wo bɔne biara; na mewɔ nnipa pii wɔ kurow yi mu.” 11 Enti ɔtenaa hɔ afe ne abosome asia, na ɔkyerɛkyerɛɛ wɔn Onyankopɔn asɛm. 12 Bere a Galio yɛ Akaia mantam soafo* no, Yudafo no yɛɛ baako sɔre tiaa Paul, na wɔde no kɔɔ atemmu agua no anim. 13 Na wɔkae sɛ: “Saa ɔbarima yi redan nkurɔfo adwene. Ɔka sɛ wɔmfa ɔkwan foforo a ɛne mmara no nhyia so nsom Onyankopɔn.” 14 Bere a Paul yɛe sɛ ɔrebue n’ano akasa no, Galio ka kyerɛɛ Yudafo no sɛ: “Yudafo, sɛ ɛyɛ mfomso anaa bɔne kɛse bi a, anka mɛtɔ me bo ase atie mo. 15 Na mmom sɛ ɛyɛ nsɛm, ne edin, ne mo ara mo mmara ho akyinnyegye+ de a, ɛnde mo ara monhwɛ nka. Mempɛ sɛ meyɛ saa nsɛm yi ho temmufo.” 16 Bere a ɔkaa saa no, ɔpam wɔn fii atemmu agua no anim. 17 Enti wɔn nyinaa tu guu Sostene+ a ɔyɛ hyiadan mu panyin no so, na wofii ase hwee no wɔ atemmu agua no anim. Nanso Galio anyɛ eyinom ho hwee. 18 Na bere a Paul dii nna kakra kaa ho wɔ hɔ no, ɔne anuanom no dii nkra, na ɔde po so hyɛn fii hɔ kɔɔ Siria, na na Priskila ne Akwila ka ne ho. Na oyii ne ti ma ɛkɔɔ fam wɔ Kenkrea,+ efisɛ na wahyɛ bɔ. 19 Bere a woduu Efeso no, ogyaw wɔn wɔ hɔ. Na ɔno de, ɔkɔɔ hyiadan mu ne Yudafo no kosusuw nsɛm ho.+ 20 Wɔsrɛɛ no sɛ ɔntena wɔn nkyɛn nkyɛ kakra, nanso wampene. 21 Mmom ɔne wɔn dii nkra, na ɔka kyerɛɛ wɔn sɛ: “Sɛ Yehowa* pɛ a, mɛba mo nkyɛn bio.” Na ofi Efeso faa po so, 22 na ɔkɔɔ* Kaesarea. Afei ɔkɔe* kokyiaa asafo no. Ɛno akyi no, ɔkɔɔ* Antiokia.+ 23 Bere a ɔtenaa hɔ kakra no, ofii hɔ, na otutuu akwan faa Galatia ne Frigia+ nsaase so, na ɔhyɛɛ asuafo no nyinaa den.+ 24 Na Yudani bi a wɔfrɛ no Apolo+ a ofi Aleksandria baa Efeso. Ná ɔyɛ ɔbarima a n’ano atew, na na onim Kyerɛwnsɛm no mu yiye. 25 Ná wɔakyerɛkyerɛ saa ɔbarima yi wɔ Yehowa* kwan so, na esiane sɛ na honhom no ahyɛ no ma nti, ɔkaa Yesu ho asɛm kyerɛkyerɛɛ mu pɛpɛɛpɛ. Nanso na Yohane asubɔ no nko ara na onim. 26 Apolo fii ase de akokoduru kasae wɔ hyiadan no mu. Bere a Priskila ne Akwila+ tee nea ɔreka no, wɔfaa no kaa wɔn ho, na wɔkyerɛkyerɛɛ Onyankopɔn akwan no mu pɛpɛɛpɛ kyerɛɛ no. 27 Ná Apolo pɛ sɛ ɔkɔ Akaia, enti anuanom no kyerɛw asuafo a ɛwɔ hɔ no ka kyerɛɛ wɔn sɛ wonnye no kama. Na bere a oduu hɔ no, ɔboaa wɔn a wɔnam Onyankopɔn adom so abɛyɛ gyidifo no paa; 28 efisɛ ɔyeree ne ho denneennen daa no adi pefee wɔ baguam sɛ Yudafo no afom kwan, na ɔde Kyerɛwnsɛm no kyerɛkyerɛɛ wɔn ma wohui sɛ Yesu ne Kristo no.+\n^ Anaa “ɔne wɔn susuw nsɛm ho.”\n^ Nt., “me ho afi.”\n^ Kyerɛ sɛ, hyiadan no mu.\n^ Ɔpanyin a ɔhwɛ Roma mantam bi so. Hwɛ Nkyerɛkyerɛmu afã hɔ.\n^ Anaa “osian kɔɔ.”\n^ Ɛbɛyɛ sɛ ɔforo kɔɔ Yerusalem.\nAsomafo Nnwuma 18


1 Anisoade a Amos a ɔka Tekoa+ nguanhwɛfo ho no hui wɔ Israel+ ho ni. Eyi sii wɔ Yuda hene Usia+ ne Israel hene Yeroboam+ a ɔyɛ Yoas+ ba no bere so, mfe abien ansa na asasewosow+ no reba. 2 Na ɔkae sɛ: “Yehowa fi Sion bɛbobom+ na wafi Yerusalem ama ne nne so;+ na awerɛhow besi nguanhwɛfo mmoa adidibea na Karmel atifi awo wosee.”+ 3 “Nea Yehowa aka ni, ‘“Damasko+ bɔne a ɛto so abiɛsa ne nea ɛto so anan nti, merentwe nsan, efisɛ wɔde dade awiporow ade aporow Gilead.+ 4 Na mede ogya+ bɛto Hasael+ fie mu na ahyew Ben-Hadad+ aban akɛse no. 5 Mebubu Damasko+ adaban no, na metwa nea ɔte Bikat-Awen no afi hɔ na mayi nea okura ahempoma no afi Bet-Eden; na Siriafo bɛkɔ akɔyɛ nkoa wɔ Kir,”+ Yehowa na waka.’ 6 “Nea Yehowa aka ni, ‘“Gasa+ bɔne a ɛto so abiɛsa ne nea ɛto so anan nti, merentwe nsan, efisɛ wɔfaa nnipadɔm nnommum+ de wɔn kɔmaa Edom.+ 7 Na mede ogya bɛto Gasa+ fasu mu na ahyew n’aban akɛse no. 8 Na metwa nea ɔte Asdod+ no afi hɔ na mayi nea okura ahempoma no afi Askelon;+ na mɛdan me nsa+ aba Ekron so,+ na Filistifo a wɔaka bɛyera,”+ Awurade Tumfoɔ Yehowa na waka.’ 9 “Nea Yehowa aka ni, ‘Tiro+ bɔne a ɛto so abiɛsa ne nea ɛto so anan nti, merentwe nsan, efisɛ wɔfaa nnipadɔm nnommum de wɔn kɔmaa Edom, na wɔankae anuanom ntam apam no.+ 10 Na mede ogya bɛto Tiro fasu mu na ahyew n’aban akɛse no.’+ 11 “Nea Yehowa aka ni, ‘Edom+ bɔne a ɛto so abiɛsa ne nea ɛto so anan nti, merentwe nsan, efisɛ ɔde nkrante tiw ne nua,+ na ɔsɛee ne mmɔborɔhunu,+ na n’abufuw tetew ne hanam mu daa, na n’abufuhyew dɛwee bere nyinaa.+ 12 Na mede ogya bɛto Teman+ mu na ahyew Bosra+ aban akɛse no.’ 13 “Nea Yehowa aka ni, ‘“Ammon+ bɔne a ɛto so abiɛsa ne nea ɛto so anan nti, merentwe nsan,+ efisɛ wɔpaapaee Gilead mmea a wɔyem mu de trɛw wɔn ahye mu.+ 14 Na mede ogya bɛto Raba+ fasu mu na ahyew n’aban akɛse no, ɔkoda mu nteɛteɛm mu, ne ahum da mu gyampantrudu mu.+ 15 Na wɔn hene ne ne mpanyimfo nyinaa bɛkɔ nkoasom mu,”+ Yehowa na waka.’


Asetenam Nsɛm: Ahyɛase No, Na Ɛyɛ Den, Nanso Awie Me Yiye | Samuel F. Herd\nKENKAN WƆ Afrikaans Albanian Alur American Sign Language Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Brazilian Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Croatian Czech Damara Dangme Danish Digor Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German German Sign Language Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nAhyɛase No, Na Ɛyɛ Den, Nanso Awie Me Yiye\nSamuel F. Herd Anom Asɛm\nWɔwoo me wɔ kurow ketewaa bi a yɛfrɛ no Liberty mu; ɛwɔ Indiana, U.S.A. Ná yɛte dankora bi mu, na na ɛyɛ nnuadan. Ná m’awofo awo mmiɛnsa ansa na wɔrewo me; me nuabarima panyin ne me nuanom mmea mmienu. Akyiri yi, me maame woo m’akyi; mmarima mmienu ne ɔbea baako.\nNnuadan yi mu na wɔwoo me\nBERE a na mekɔ sukuu no, nneɛma ansesa ahe biara wɔ yɛn kurom hɔ. Sukuu a mekɔe no, wɔn a wo ne wɔn befi ase no, wɔn ara na na wo ne wɔn bewie. Ná minim kurow a na yɛte mu no mufo dodow no ara din, na na wɔn nso nim me din.\nMe ne me nuanom nyinaa, yɛyɛ nson; meyɛ aberantewaa no, misuaa kuadwuma\nNá mfuw nketewa atwa Liberty kurow no ho ahyia; aburow pa ara na na wodua. Wɔwoo me no, na me papa di paa wɔ okuafo bi a ɔte kurow no mu afuw mu. Meyɛ aberantewaa no, misuaa sɛnea yɛka trata, na misuaa kuadwuma kakra nso.\nManhu me papa mmeranteberem. Bere a wɔwoo me no, na me papa adi mfe 56; na me maame adi mfe 35. Ná me papa yɛ teateaa, na ɔte apɔw, na na ne ho yɛ den. Ná ɔpɛ adwumaden, na ɔtetee yɛn nyinaa ma yɛn nso yɛn ani gyee adwumaden ho. Wannya sika da, nanso baabi a yɛbɛda, nea yɛbɛhyɛ, ne nea yebedi de, ammɔ yɛn; na onya bere ma yɛn daa. Me papa wui no, na wadi mfe 93. Me maame nso dii mfe 86 ansa na ɔrewu. Wɔn mu biara ansom Yehowa. Me nuanom nso, me nuabarima baako na ɔsom Yehowa. Ɔde nokwaredi asom sɛ asafo mu panyin fi bere a wɔhyɛɛ ase paw asafo mu mpanyimfo afe 1972 no.\nNá me maame pɛ nyamesom pa ara. Kwasida biara, na ɔde yɛn kɔ Baptist asɔre. Bere a edi kan a metee Baasakoro ho asɛm no, na madi mfe 12. Ná mepɛ sɛ mete ase, enti mibisaa me maame sɛ: “Ɛbɛyɛ dɛn na Yesu ayɛ Ɔba na bere koro no ara wasan ayɛ Agya?” Mekae sɛ, ɔka kyerɛɛ me sɛ: “Me ba, ɛyɛ ahintasɛm. Yɛrentumi nte ase.” Ná ɛyɛ ahintasɛm ma me ampa. Wei nyinaa akyi no, bere a midii bɛyɛ mfe 14 no, wɔbɔɔ me asu wɔ asuten bi mu wɔ yɛn kurom hɔ. Baasakoro nti, wɔde me nuu nsu no mu mprɛnsa!\n1952 Bere a midii mfe 17; ansa na wɔde me rekɔ sraadi\nMewɔ ntoaso sukuu no, na m’adamfo bi de akuturukubɔ ayɛ n’adwuma, na opiapiaa me sɛ mensɔ nhwɛ. Enti mifii ase suaa sɛnea wɔbɔ akuturuku, na mekɔdɔm akuturukubɔfo kuw bi a wɔfrɛ no Golden Gloves. Ná menyɛ ade saa, enti mekoo kakra na migyaee. Akyiri yi, wɔde me kɔkaa U.S. Asraafo ho, na wɔde me kɔɔ Germany. Bere a mewɔ hɔ no, me mpanyimfo no de me kɔɔ asraafo sukuu; na ɛyɛ wɔn sɛ metumi adi dɔm anim. Ná wɔpɛ sɛ mede sraadi yɛ m’adwuma. Nanso na enni me mu sɛ mɛyɛ sraani, enti mesom mfe mmienu wiei no, wogyaa me kwan ma mekɔɔ fie afe 1956. Nanso ankyɛ koraa na medɔm asraafo kuw foforo.\n1954-1956 Me ne U.S. Asraafo yɛɛ adwuma mfe mmienu\nEbesi saa bere no, na masua anuɔdensɛm. Misuasuaa nneɛma a na mehwɛ wɔ sini mu ne nea nnipa a wɔatwa me ho ahyia yɛ. Enti ɛyɛɛ me sɛ ɛsɛ sɛ midi mmarimasɛm. Ná ɛyɛ me sɛ wɔn a wɔka Onyankopɔn asɛm no nyɛ wɔn ade sɛ mmarima. Nanso mifii ase suaa nneɛma bi a ɛsesaa m’asetena. Da bi a na mede me kar kɔkɔɔ fɛfɛɛfɛ nam kurom no, mmabaa mmienu bi gyinaa me. Ná minim wɔn; na wɔn nuabarima aware me nuabea panyin. Ná mmabaa mmienu no yɛ Yehowa Adansefo. Ná wɔama me Ɔwɛn-Aban ne Nyan! nsɛmma nhoma pɛn, nanso na ɛyɛ me sɛ Ɔwɛn-Aban no mu yɛ den dodo. Saa bere yi de, wɔtoo nsa frɛɛ me sɛ memmra Asafo Nhoma Adesua. Ɛyɛ nhyiam ketewa bi a na wɔyɛ wɔ wɔn fie de sua Bible. Meka kyerɛɛ wɔn sɛ medwen ho. Mmabaa no serewee, na wobisaa me sɛ: “Worehyɛ bɔ anaa?” Mekaa sɛ, “Aane, merehyɛ bɔ.”\nMinuu me ho sɛ mehyɛɛ saa bɔ no, nanso na mete nka sɛ ɛsɛ sɛ midi nea maka no so. Enti saa anwummere no mekɔe. Mmofra no pa ara na wɔmaa m’ani gyei. Sɛnea na wonim Bible mu no yɛɛ me nwonwa pa ara! Kwasida bebrebe a me ne me maame de kɔɔ asɔre nyinaa akyi no, na minnim Bible mu ahe biara. Afei de, na mayɛ m’adwene sɛ mesua pii. Enti mepenee so sɛ wɔne me nsua Bible. Ankyɛ na mihui sɛ ade nyinaa so Tumfoɔ Nyankopɔn no din de Yehowa. Mfe bi a atwam a mibisaa me maame Yehowa Adansefo ho asɛm no, nea ɔkae ara ne sɛ, “O saa nkurɔfo no, wɔsom akwakoraa bi a wɔfrɛ no Yehowa.” Nanso afei de, mihui sɛ, merehu nneɛma ani so yiye!\nMinyaa nkɔso ntɛmntɛm, efisɛ mihui sɛ mahu nokware no. Bere a mekɔɔ saa adesua a edi kan no, abosome nkron akyi na mebɔɔ asu. Ná ɛyɛ March 1957. Me suban sesae. Sɛ mehwɛ mmarimasɛm a na midi a, ɛyɛ me dɛ sɛ Bible ama mahu nea ɛkyerɛ sɛ obi yɛ barima ankasa. Ná Yesu yɛ ɔbarima a ɔyɛ pɛ. Ná ne ho yɛ den koraa sen onipa biara a odi ‘mmarimasɛm.’ Nanso, ɔne obiara anko ntɔkwaw, na mmom sɛnea Bible ka too hɔ no, “ɔmaa kwan ma wɔtan n’ani.” (Yes. 53:2, 7) Mihui sɛ, sɛ obi yɛ Yesu kyidini mapa a, “ɛsɛ sɛ odwo ma nnipa nyinaa.”—2 Tim. 2:24.\nAfe a edi hɔ, afe 1958 no, mifii akwampae adwuma ase. Nanso bere tiaa bi akyi no, migyaee kakra. Adɛn ntia? Ná mepɛ sɛ meware Gloria. Mmabaa mmienu a wɔtoo nsa frɛɛ me kɔɔ nhoma adesua no, Gloria yɛ wɔn mu baako! Minnuu me ho da sɛ mewaree no. Saa bere no, na Gloria som bo te sɛ aboɔden bo, na nnɛ nso ɔsom bo saa ara. Me fam de, ɔsom bo kyɛn dɛnkyɛmmo a ne bo yɛ den pa ara. Ɛyɛ me dɛ pa ara sɛ mewaree no! Ma ɔno ara nka ne ho asɛm nkyerɛ wo:\n“Me ne me nuanom nyinaa, yɛyɛ 17. Ná me maame yɛ Ɔdansefo a ɔmfa ne som nni agorɔ. Owui no, na madi mfe 14. Saa bere no na me papa fii ase suaa Bible. Esiane sɛ na Maame nni hɔ nti, Paapa ne ɔpanyin a ɔhwɛ yɛn sukuu so yɛɛ nhyehyɛe bi. Ná aka kakra ama me nuabea panyin awie ntoaso sukuu, na Paapa srɛɛ ɔpanyin no sɛ, da a mɛkɔ sukuu no me nuabea no bɛhwɛ fie, na da a ɔno nso bɛkɔ sukuu no, na me nso mahwɛ fie. Ná wei bɛboa ama yɛn mu baako atena fie ahwɛ yɛn nuanom nkumaa no na wayɛ anwummeduan ama abusua no ansa na Paapa afi adwuma aba fie. Ɔpanyin a ɔhwɛ sukuu no so penee saa nhyehyɛe no so, na yɛyɛɛ saa kosii sɛ me nuabea no wiee sukuu. Mmusua mmienu a wɔyɛ Adansefo ne yɛn suaa Bible, na mmofra a yɛwɔ abusua no mu 11 bɛyɛɛ Yehowa Adansefo. Ɛwom sɛ na mefɛre ade de, nanso na m’ani gye asɛnka ho. Fɛre no ho no, me kunu Sam aboa me mfe pii.”\nMewaree Gloria February 1959. Yɛbɔɔ mu yɛɛ akwampae adwuma ma yɛn ani gyei. Ná ɛda yɛn koma so sɛ yɛbɛkɔ akɔsom wɔ yɛn adwumayɛbea ti, enti July 1959 no, yebisaa kwan sɛ yɛpɛ sɛ yɛkɔsom wɔ Betel. Onua dɔfo Simon Kraker na obisabisaa yɛn nsɛm. Ɔka kyerɛɛ yɛn sɛ, Betel nhia awarefo saa bere no. Ná ɛda so ara da yɛn koma so sɛ yɛbɛsom wɔ Betel, nanso ɛkyɛe pa ara ansa na wɔrefrɛ yɛn!\nYɛkyerɛw yɛn adwumayɛbea ti no sɛ yɛpɛ sɛ yɛkɔsom wɔ baabi a mmoa ho hia. Wɔka kyerɛɛ yɛn sɛ baabi baako pɛ na yebetumi akɔ: Pine Bluff, Arkansas. Saa bere no, na asafo mmienu na ɛwɔ Pine Bluff; baako yɛ aborɔfo de, ɛnna baako yɛ abibifo de. Wɔde yɛn kɔɔ abibifo asafo no mu; ná wɔwɔ adawurubɔfo bɛyɛ 14 pɛ.\nYEGYINAA NNIPA MU MPAAPAEMU NE NYIYIM ANO\nEbia ɛyɛ wo nwonwa sɛ na mpaapaemu a ɛte saa rekɔ so wɔ Yehowa Adansefo asafo no mu. Asɛm no ara ne sɛ, saa bere no, na yɛrentumi nyɛ ho hwee. Ná wɔahyɛ mmara sɛ ɛnsɛ sɛ abibifo ne aborɔfo bom hyia, na sɛ wɔbom hyia a na nkurɔfo betumi abɛyɛ wɔn basabasa. Mmeae pii wɔ hɔ a, sɛ anuanom abibifo ne aborɔfo suro sɛ wɔbɛbom ahyiam a na edi sa, efisɛ wɔyɛ saa a na nkurɔfo betumi asɛe wɔn Ahenni Asa. Nsɛm a ɛte saa sisii ankasa. Sɛ Adansefo a wɔyɛ abibifo kɔyɛ afie afie asɛnka wɔ baabi a aborɔfo te a, na wɔbɛkyere wɔn na ebia wɔbɛhwe wɔn. Enti, nea ɛbɛyɛ na yɛayɛ asɛnka adwuma no, yedii mmara no so, na na yɛhwɛ kwan sɛ daakye nneɛma bɛyɛ yiye.\nYehyiaa nsɛnnennen wɔ asɛnka mu. Ɛtɔ da na yɛreka asɛmpa no wɔ baabi a abibifo te a, yetumi fom kɔbɔ aborɔfo pon mu. Ɛba saa a, na ɛsɛ sɛ yɛhwɛ nea yɛbɛyɛ ntɛm ara: Sɛ́ yɛbɛka Bible mu asɛm tiawa bi akyerɛ ofiewura no, anaa yɛbɛpa no kyɛw sɛ yɛafom kwan na yɛafi hɔ. Saa bere no, saa na na ɛte wɔ mmeae bi.\nBere a yɛreyɛ akwampae adwuma no, na ɛsɛ sɛ yɛyere yɛn ho yɛ adwuma hwɛ yɛn ho. Adwuma a na yɛyɛ no, emu dodow no ara da biara na wotua yɛn ka dɔla mmiɛnsa. Ná Gloria yɛ fie nnwuma kakra ma nkurɔfo. Ofie baako mu de, na wɔma me kwan ma mekɔboa no, sɛnea ɛbɛyɛ a obewie ntɛm. Ná wɔma yɛn awia aduan, na na me ne Gloria di ansa na yɛafi hɔ. Nnawɔtwe biara na Gloria kɔtow abusua bi nneɛma. Ná medɔw ofie no abɔnten, hohoro mpomma, na na meyɛ nnwuma foforo nso. Aborɔfo bi fie nso, na yɛhohoro mpomma; bere a migyina abɔnten rehohoro no, na Gloria nso wɔ fie no mu rehohoro. Ná yɛyɛ no da mũ nyinaa, enti na wɔma yɛn aduan di awia. Ná Gloria didi wɔ fie no mu, nanso na ɔne abusua no mmom nnidi. Me de, na mididi abɔnten wɔ ɔdan a wɔde kar sisi mu no mu. Ná ɛnhaw me. Ná aduan no yɛ dɛ pa ara. Abusua no de, na wɔpɛ nnipa; mmara a ɛwɔ hɔ no na na ama wɔreyɛ saa. Mekae sɛ bere bi, yɛkɔɔ baabi sɛ yɛrekobu pɛtro agu yɛn kar mu. Yewiei no, mibisaa nea ɔhwɛ hɔ no sɛ Gloria betumi akɔ adwonsɔe hɔ akɔyɛ ne ho yiye anaa. Ɔpɔkyeree n’ani hwɛɛ me, na ɔkaa sɛ, “Yɛato mu.”\nADƆE A YƐN WERƐ REMFI DA\nNanso, na yɛne anuanom bɔ ma yɛn ani gye, na na yɛn ani gye pa ara wɔ asɛnka mu! Bere a yɛkɔɔ Pine Bluff foforo no, yɛkɔtenaa onua a na ɔyɛ asafo somfo saa bere no fie. Ná ne yere nyɛ Yehowa somfo, enti Gloria fii ase ne no suaa Bible. Me nso me ne awarefo no babea ne ne kunu fii ase suaa Bible. Onua no yere ne ne babea no sii gyinae sɛ wɔbɛsom Yehowa, na wɔbɔɔ asu.\nNá yɛwɔ nnamfo pa wɔ aborɔfo asafo no mu. Ná wɔto nsa frɛ yɛn ma yɛne wɔn kodidi wɔ wɔn fie, nanso na ɛsɛ sɛ wɔyɛ saa bere a esum aduru. Saa bere no, na ahyehyɛde bi a ɛde nnipa mu nyiyim ne basabasayɛ ba a wɔfrɛ no Ku Klux Klan (KKK) aka wɔn ho pa ara. Mekae sɛ anwummere bi a na wɔredi Halloween afahyɛ no, mihuu ɔbarima bi a ɔte abrannaa a ɛwɔ ne fie anim so a n’ani agye sɛ ɔhyɛ KKK atade. Nanso, weinom nyinaa akyi no, anuanom kɔɔ so yɛɛ yɛn adɔe. Bere bi, na yehia sika de atu kwan akɔ ɔmantam nhyiam. Onua bi kaa sɛ ɔbɛtɔ yɛn Ford kar a wɔyɛɛ no afe 1950 no sɛnea ɛbɛyɛ a yebetumi akɔ nhyiam no. Bosome baako akyi, da bi a yɛyɛɛ afie afie asɛnka ne Bible adesua pii no, na yɛabrɛ efisɛ na owia no ano yɛ den. Afei yɛbaa fie behuu biribi ma ɛyɛɛ yɛn nwonwa. Yɛnkɔhwɛ a, yɛn kar no na esi yɛn fie anim yi! Ná krataa bi fam anim ahwehwɛ no so, na na wɔakyerɛw so sɛ: “Masan de mo kar no abrɛ mo, mede akyɛ mo. Ɛyɛ mo nua.”\nBere foforo nso, obi yɛɛ yɛn adɔe bi a me werɛ remfi da. Afe 1962 no, wɔtoo nsa frɛɛ me sɛ memmra Ahenni Som Sukuu wɔ South Lansing, New York. Ná wɔde bosome baako bɛtete anuanom a wɔhwɛ asafo ahorow, amansin, ne amantam so. Nanso, bere a wɔtoo nsa frɛɛ me no, na minni adwuma, na na yɛn sikasɛm nkɔ yiye. Saa bere no, na adwumakuw bi a ɛyɛ tɛlɛfon ho adwuma wɔ Pine Bluff pɛ sɛ wɔfa me wɔ wɔn adwuma mu, enti na wɔafrɛ me abisabisa me nsɛm. Sɛ wɔfa me a, na me na mɛyɛ obibini a obedi kan ayɛ adwuma wɔ hɔ. Nea ɛkɔbae ne sɛ, wɔka kyerɛɛ me sɛ wɔbɛfa me. Afei, na mɛyɛ dɛn? Ná minni sika a mede betu kwan akɔ New York. Ná meredwen ho pa ara sɛ mɛkɔ akɔyɛ adwuma no, na magyae sukuu no kɔ. Bere a meyɛe sɛ merekyerɛw krataa de akyerɛ sɛ merenkɔ sukuu no, biribi sii a me werɛ remfi da.\nOnuawa bi a ɔwɔ yɛn asafo mu a ne kunu nyɛ Ɔdansefo bɛbɔɔ yɛn pon mu anɔpatutuutu bi, na ɔde nhoma kotoku (envelope) bi maa me. Ná sika ayɛ no mã. Ná ɔne ne mma nkumaa no bi sɔre anɔpatutuutu kotutu asaawa afuw mu nwura. Ná wɔyɛ saa sɛnea ɛbɛyɛ a wobenya sika ama mede akɔ New York. Onuawa no ka kyerɛɛ me sɛ, “Kɔ sukuu kosua nneɛma pii, na wosan ba a, woabɛkyerɛkyerɛ yɛn!” Akyiri yi, meka kyerɛɛ tɛlɛfon adwumakuw no sɛ merentumi mfi adwuma no ase sɛnea na wɔne me adi kan aka no. Enti mibisaa wɔn sɛ metumi afi ase nnawɔtwe nnum akyi anaa. Wɔka kyerɛɛ me sɛ, “Dabida!” Nanso na ɛrensɛe hwee. Ná masi gyinae dedaw. Ɛyɛ me dɛ pa ara sɛ mankɔyɛ saa adwuma no!\nGloria bɛka nea ɔkae bere a na yɛwɔ Pine Bluff no ho asɛm kakra: “M’ani gyei wɔ asasesin no mu pa ara! Ná mewɔ Bible asuafo 15 kosi 20. Enti na yɛyɛ afie afie asɛnka anɔpa, na yɛde bere a aka no ayɛ Bible adesua ahorow. Ɛtɔ da a na yɛpɔn asɛnka anadwo 11. Ná asɛnka yɛ dɛ papa! Anka m’ani begye pa ara sɛ mɛtoa saa adwuma no so. Sɛ mɛka pa ara a, na mempɛ sɛ migyae saa adwuma no kɔyɛ ɔmansin adwuma no, nanso na Yehowa wɔ adwuma foforo ma yɛn.” Ampa, ɔmaa yɛn adwuma foforo.\nBere a yegu so reyɛ akwampae adwuma wɔ Pine Bluff no, yebisaa kwan sɛ yɛpɛ sɛ yɛyɛ akwampaefo titiriw. Ná yɛhwɛ kwan pa ara sɛ wɔbɛfrɛ yɛn. Nea enti ne sɛ, na yɛn mantam sohwɛfo pɛ sɛ yɛkɔboa asafo bi a ɛwɔ Texas, na na ɔpɛ sɛ yɛkɔsom wɔ hɔ sɛ akwampaefo titiriw. Ná ɛyɛ yɛn dɛ sɛ yɛbɛsakra yɛn som adwuma no mu. Enti yɛtwɛnee araa, nanso mmuae a na yɛhwɛ kwan sɛ yɛn nsa bɛka afi Asafo ti hɔ no, amma da. Bere biara a yɛbɛkɔ akɔhwɛ adaka a wɔde yɛn nkrataa gu mu no, na biribiara nnim. Awiei koraa no, da koro, yɛn nsa kaa krataa bi. Wɔkae sɛ yɛnkɔyɛ akwantu adwuma! Ná ɛyɛ January 1965. Saa bere no ara na wɔpaw Onua Leon Weaver sɛ ɔmansin sohwɛfo. Seesei de, ɔsom sɛ United States Baa Boayikuw no nsɛm ho dwumadifo.\nƆmansin sohwɛfo a na merebɛyɛ no maa ehu kaa me. Aka bɛyɛ afe baako ma wɔapaw me ɔmansin sohwɛfo no, James A. Thompson, Jr. a na ɔyɛ ɔmantam sohwɛfo no ne me bɔɔ nkɔmmɔ hwɛe sɛ mefata anaa. Oyii ne yam kyerɛɛ me adwuma no afã ahorow bi a metumi ayɛ no yiye, na ɔkyerɛɛ me nea obi yɛ a ɛbɛma wayɛ ɔmansin sohwɛfo a ɔbɔ mmɔden. Manyɛ ɔmansin adwuma no ankyɛ koraa na mihui sɛ afotu a ɔde maa me no bɛboa me papaapa. Mebɛyɛɛ ɔmansin sohwɛfo no, ɔmantam sohwɛfo a midii kan ne no somee ne Onua Thompson. Ná ɔyɛ onua nokwafo, na misuaa nneɛma pii fii ne hɔ.\nM’ani sɔ mmoa a minya fii anuanom anokwafo a wosuro Yehowa hɔ no\nSaa bere no, na amansin so ahwɛfo nnya ntetee pii. Me ne ɔmansin sohwɛfo bi kɔsraa asafo bi nnawɔtwe baako, na mede m’ani too fam hwɛɛ no. Nnawɔtwe a edi hɔ no, bere a me nso mekɔsom asafo foforo no, ɔno nso hwɛɛ nea meyɛe. Ɔmaa me nyansahyɛ ne akwankyerɛ. Nanso ɛno akyi no, wɔmaa yɛn nko ara toaa so. Mekae sɛ meka kyerɛɛ Gloria sɛ, “Enti ɔne yɛn awie ara ne no?” Nanso akyiri yi, mehyɛɛ biribi titiriw bi nsow. Ɛne sɛ, sɛ woma kwan a, wubenya anuanom a wobeyi wɔn yam aboa wo bere biara. Ɛnnɛ ne nnɛ nyinaa, mmoa a minya fii anuanom a wɔwɔ osuahu hɔ no, m’ani sɔ. Wɔn mu bi ne J. R. Brown a na ɔsom sɛ ɔhwɛfo kwantufo, ne Fred Rusk a na ɔsom wɔ Betel.\nSaa bere no, na nnipa mu nyiyim wɔ hɔ pa ara. Bere bi, yɛkɔɔ kurow bi mu wɔ Tennessee, na na KKK kuw no mufo ate asi kurom. Mekae sɛ bere bi a yɛnam asɛnka mu no, yɛn asɛnka kuw no faa adidibea bi kɔpɛɛ biribi dii. Afei mesɔree sɛ merekɔ mmarima adwensɔe, na mihui sɛ oburoni barima bi a wohwɛ a ɔbɛyɛ nipa bɔne asɔre di m’akyi. Ná wɔadrɔdrɔ ne ho te sɛ aborɔfo a wɔn adwene ne sɛ wɔyɛ nnipa sen nnipa a aka no. Nanso, onua bi a ɔyɛ buroni sɔre dii yɛn akyi. Ná ɔsõ bae trɛw araa ma, na me ne oburoni barima a wɔadrɔdrɔ ne ho no mu biara nto no. Onua no bisaa me sɛ: “Onua Herd, biribiara rekɔ yiye anaa?” Ɛhɔ ara na ɔbarima no pue kɔe a wanyɛ biribiara. Mfe pii ni, mahu sɛ ɛnyɛ obi kɔla kɛkɛ na ɛma ɔyɛ nnipa mu nyiyim, na mmom efi bɔne a ɛwɔ yɛn ho; Adam bɔne a ɔde awo yɛn nyinaa no. Mahu nso sɛ, sɛ obi yɛ buroni oo, bibini oo, sɛ ɔyɛ onua a, ɔyɛ onua, na sɛ ehia sɛ owu ma wo mpo a, obewu ama wo.\nAWIE ME YIYE\nYɛde mfe 33 na ɛyɛɛ akwantu adwuma no; emu 21 a etwa to no, yɛde yɛɛ ɔmantam adwuma. Yenyaa nhyira pii ne osuahu a ɛhyɛ nkuran saa bere no. Nanso na nhyira foforo nam kwan so. August 1997 no, ade a na yɛahwɛ kwan mfe pii no, yɛn nsa kae. United States Betel frɛɛ yɛn sɛ yɛmmɛyɛ adwuma wɔ hɔ. Bere a yɛhyehyɛɛ akwammisa krataa a edi kan no, na bɛyɛ mfe 38 atwam. Bosome a edi hɔ no, yɛhyɛɛ Betel adwuma ase. Ná m’adwene yɛ me sɛ, anuanom a wodi nneɛma anim wɔ Betel no pɛ sɛ mebɛboa bere tiaa bi, nanso amma saa.\nMewaree Gloria no, na ɔsom bo te sɛ aboɔden bo, na nnɛ nso ɔsom bo saa ara\nWɔma midii kan kɔyɛɛ adwuma wɔ Ɔsom Dwumadibea. Misuaa nneɛma pii wɔ hɔ. Mpanyimfo akuw ne amansin so ahwɛfo a wɔwɔ ɔman no mu de nsɛmmisa a ɛho asɛm ka yɛ ka na ne nea ɛyɛ den kɔma anuanom a wɔyɛ adwuma wɔ hɔ no ma wodi ho dwuma. Sɛnea anuanom a wɔwɔ hɔ no tɔɔ wɔn bo ase boaa me ma mihuu adwuma no ani so no, m’ani sɔe pa ara. Nanso, ɛyɛ me sɛ, sɛ wɔsan ma mekɔyɛ adwuma wɔ hɔ a, mɛyɛ sɛ onipa foforo koraa.\nMe ne Gloria ani gye sɛ yɛwɔ Betel. Dedaadaw nyinaa yɛsɔre ntɛm, na wei boa yɛn wɔ Betel. Bɛyɛ afe baako akyi no, mifii ase som sɛ Yehowa Adansefo Akwankyerɛ Kuw no Ɔsom Boayikuw no boafo. Afei afe 1999 no, wɔma mekɔkaa Akwankyerɛ Kuw no ho. Saa adwuma yi ama masua nneɛma pii. Ade titiriw a masua ne sɛ, Yesu Kristo ne Kristofo asafo no ti, na ɛnyɛ onipa biara.\nEfi afe 1999 no, manya hokwan asom sɛ Akwankyerɛ Kuw no muni\nSɛ mehwɛ m’akyi a, ɛtɔ da a mete nka te sɛ odiyifo Amos. Ná ɔyɛ oguanhwɛfo mmɔborɔni a ofitifiti sikamɔɔ nnuaba ho. Saa adwuma a nidi nnim no, na wɔyɛ no afe afe, na na wobu sikamɔɔ aduaba sɛ ahiafo aduan. Nanso, na Yehowa ani wɔ Amos so. Onyankopɔn paw no sɛ odiyifo, na na ɛyɛ adwuma a nhyira wom. (Amos 7:14, 15) Me nso, okuafo hiani ba te sɛ me a na mete Liberty, Indiana no, Yehowa huu me, na ohwiee nhyira pii guu me so. Nhyira a manya de, mise mereka a, adagyew bɛbɔ me! (Mmeb. 10:22) Migye tom sɛ ahyɛase no, na ɛyɛ den, nanso awie me yiye wɔ Onyankopɔn som mu. Manna anso dae da sɛ ebewie me sei!


1 Atemmusɛm a odiyifo Habakuk nyae wɔ anisoadehu mu ni: 2 O Yehowa, minsu nkosi da bɛn na woate?+ Memfrɛ wo nkosi da bɛn na woagye me afi amumɔyɛsɛm mu?+ 3 Dɛn nti na woma mihu adebɔne na wokɔ so hwɛ ɔhaw yi? Dɛn nti na adesɛe ne amumɔyɛsɛm wɔ m’anim, na dɛn nti na ɔham ne ntawntawdi abu so yi?+ 4 Eyi nti mmara asinsen na atɛntrenee mfi adi.+ Na esiane sɛ abɔnefo atwa treneefo ho ahyia nti, atɛntrenee befi adi no na akyea.+ 5 “Monhwɛ amanaman no mu, na munhu na montɛɛ mo anom nhwɛ mo ho,+ na mo ho nnwiriw mo, efisɛ obi reyɛ adwuma bi wɔ mo bere so, na sɛ wɔka kyerɛ mo mpo a, morennye nni.+ 6 Hwɛ, mɛma Kaldeafo aba,+ ɔman a ne tirim yɛ den na n’ani so yɛ hyew, na ɔbɛkɔ asase tɛtrɛɛ so akɔfa atenae a ɛnyɛ ne de adi so.+ 7 Ɔyɛ ahuabɔbirim, na ne ho yɛ hu. N’atemmu ne n’anuonyam fi n’ankasa.+ 8 N’apɔnkɔ ho yɛ hare sen asebɔ, na wɔn ho yɛ hu koraa sen anadwo mpataku.+ N’apɔnkɔ de wɔn nan pempem fam kimkim, na wofi akyirikyiri reba. Wotu fãã te sɛ ɔkɔre a ɔde ahoɔhare rekodidi.+ 9 Ɔman mũ no nyinaa di amumɔyɛsɛm.+ Wɔn anim te sɛ apuei mframa,+ na wɔboaboa nnommum ano te sɛ anhwea. 10 Odi ahene ho fɛw, na abirɛmpɔn ho yɛ no serew.+ Ɔserew abannennen,+ ɔboaboa dɔte ano, na ɔfa. 11 Saa bere no, obetwam te sɛ mframa, na ɔbɛsen akodi fɔ.+ Ne tumi yi fi ne nyame.”+ 12 O Yehowa, wunni hɔ fi tete anaa?+ Me Nyankopɔn, me Kronkronni, wunwu.+ O Yehowa, wode asi hɔ ama atemmu; Ɔbotan,+ wode atim hɔ ama ntɛnyi.+ 13 W’aniwa yɛ kronkron dodo sɛ ɛbɛhwɛ bɔne, na wuntumi nhwɛ abusude.+ Na dɛn nti na wohwɛ nkontompofo,+ na woyɛ komm ma ɔbɔnefo mene nea ɔteɛ sen no yi?+ 14 Na dɛn nti koraa na woyɛ ɔdesani sɛ po mu mpataa, sɛ mmoa a wɔwea a wonni sodifo biara yi?+ 15 Ɔde darewa ayi eyinom nyinaa;+ ɔtwe wɔn n’asau mu, na ɔboaboa wɔn ano n’atena+ mu. Ɛno nti n’ani gye na odi ahurusi.+ 16 Enti ɔbɔ afɔre ma n’asau na ɔhyew aduhuam ma n’atena, efisɛ ɛma onya aduan sɔkyee, aduan a ahoɔden wom.+ 17 So ɛno nti na onya biribi fi n’asau mu? Na ɛsɛ sɛ okunkum amanaman daa a ɔrenhu mmɔbɔ anaa?+


Ɛpo Mu Ahweaa Ho Nhwi | Wɔbɔe Anaa?\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Greenlandic Gujarati Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Latvian Lingala Lithuanian Luganda Luvale Macedonian Macua Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tshwa Tsonga Tswana Turkish Twi Ukrainian Vietnamese Waray-Waray Wolaita Xhosa Yoruba Zulu\nMMOA a wɔte nsu a ɛyɛ nwini mu bebree wɔ sradeɛ pii wɔ wɔn wedeɛ mu. Wei boa wɔn ma awɔw nkɔ wɔn mu. Biribi foforo nso wɔ hɔ a ɛboa ɛpo mu ahweaa (sea otter) a ɛmma awɔw nkɔ ne mu. Ɛno ne ne ho nhwi fukufuku no.\nSusuw ho: Ɛpo mu ahweaa ho nhwi mu yɛ duru sen mmoa a aka nyinaa. Sɛ wokan nhwi a ɛwɔ ne wedeɛ mu a, nsateakwaa ahinanan biara, wubenya nhwi bɛyɛ ɔpepem baako (sɛntimita ahinanan biara 155,000). Sɛ ɛpo mu ahweaa reguare nsu mu a, ne ho nhwi no twe mframa kata ne wedeɛ ani. Ɛba saa a, nsu nka ne wedeɛ no na ama awɔw ade no.\nSɛnea ɛpo mu ahweaa ho nhwi te no, nyansahufo gye di sɛ yebetumi asua biribi afi mu. Wɔayɛ nhwi ntade nguguso pii asɔ ahwɛ. Ebi wɔ hɔ a, wɔma nhwi no yɛ atenten, na ebi nso wɔde nhwi ntiantiaa na ɛyɛ. Ebi nso deɛ, nhwi no bemmɛn ho. Ebi nso, wɔtete ntam. Wɔn a wɔyɛɛ nhwehwɛmu no ahu sɛ, “sɛ wɔma nhwi no mu yɛ duru na ɛsan yɛ atenten a, ɛyɛ den sɛ nsu betumi afa mu.” Enti sɛ yɛbɛka a, ɛpo mu ahweaa betumi ahoahoa ne ho sɛ ɔhyɛ nhwi atade a nsu ntumi mfa mu.\nNyansahufo gye di sɛ, nhwehwɛmu a wɔreyɛ no bɛma wɔanya nimdeɛ pii a wɔde bɛyɛ ntade a nsu ntumi mfa mu a obiara nyɛɛ bi da. Wei nti, ebia ebinom bebisa sɛ, adɛn nti na wɔn a wɔdɔ asukɔ kɔ nsu a ɛyɛ nwini ase no nhyɛ nhwi ntade a ɛte sɛ ɛpo mu ahweaa deɛ no bi?\nWudwen ho sɛn? Wohwɛ sɛnea ɛpo mu ahweaa ho nhwi bɔ ne ho ban na ɛmma awɔw nkɔ ne mu no a, wobɛka sɛ ɛno ara na ɛbae anaa obi na ɔbɔe?


2 Petro 1 AKCB - 2 Petrus 1 HTB\n1Saa krataa yi fi Simon Petro a ɔyɛ Yesu Kristo somfo ne ne somafo nkyɛn,\nƆde rekɔma wɔn a esiane yɛn Nyankopɔn ne yɛn Agyenkwa Yesu Kristo trenee nti, wɔama wɔn gyidi a ɛsom bo te sɛ yɛn de no ara pɛ no:\n2Adom ne asomdwoe a ɛdɔɔso a efi Onyankopɔn ne Yesu a ɔyɛ yɛn Awurade no mmra mo so.\n3Onyankopɔn nam ne tumi so ama mo biribiara a ɛho hia ma asetena pa ne nyamesu. Nimdeɛ a yɛwɔ wɔ nea ofi nʼanuonyam ne nnepa mu frɛɛ yɛn no na ama yɛn saa tumi yi. 4Ɔnam nʼanuonyam ne nnepa so ahyɛ yɛn bɔ a ɛsom bo yiye. Ɛno nti, mobɛyɛ ne nyameyɛ no adedifo na moafi nea wiase yi porɔwee a akɔnnɔ bɔne de ba no mu.\n5Esiane saa nti, mommɔ mmɔden mfa nneyɛe a ɛho tew nka mo gyidi ho; na momfa nimdeɛ nka nneyɛe a ɛho tew ho; 6na momfa ahohyɛso nka mo nimdeɛ ho; na momfa boasetɔ nka mo ahohyɛso ho; na momfa nyamesom pa nka mo boasetɔ ho; 7na momfa onuadɔ nka nyamesom pa ho, na momfa ɔdɔ ankasa nka onuadɔ ho. 8Eyinom ne su pa a ɛho hia mo. Na sɛ munya ma ɛdɔɔso a, ɛbɛma mo ayɛ nnam wɔ yɛn Awurade Yesu Kristo ho nimdeɛ mu. 9Na obiara a onni bi no yɛ onifuraefo a ontumi nhu ade. Ne werɛ afi sɛ wɔahohoro ne ho afi ne bɔne dedaw no mu.\n10Enti me nuanom adɔfo, monyere mo ho wɔ dwuma no di mu, na enni mo ho adanse ampa ara sɛ Onyankopɔn afrɛ mo, ayi mo atena hɔ afebɔɔ. Sɛ moyɛ saa a, morenhintiw na morempa abaw nso. 11Sɛ mofa saa ɔkwan yi so a, wɔbɛma mo akɔ yɛn Awurade ne yɛn Agyenkwa Yesu Kristo Ahenni a ɛto ntwa da no mu.\n12Ne saa nti daa mekaakae mo saa asɛm yi a munim na ase atim wɔ nokware a moagye adi no mu no. 13Misusuw sɛ, eye sɛ mmere dodow a mete ase yi, mɛbɔ mo nkae wɔ saa asɛm yi ho. 14Minim sɛ ɛrenkyɛ biara megyaw saa ɔhonam yi hɔ sɛnea yɛn Awurade Yesu Kristo daa no adi kyerɛɛ me no. 15Mɛbɔ mmɔden sɛ mɛfa ɔkwan bi so ama moakae saa nsɛm yi bere biara wɔ me wu akyi.\n16Ɛnyɛ anansesɛm na yɛte bɛka kyerɛɛ mo wɔ yɛn Awurade Yesu Kristo tumi ne ba a ɔrebɛba no ho, na mmom yɛahu na yedi ne kɛseyɛ no ho adanse. 17Yɛwɔ hɔ bi na Agya Onyankopɔn hyɛɛ no anuonyam bere a nne bi fii Anuonyam kɛse mu kae se, “Oyi ne me Dɔba a ɔsɔ mʼani!” no. 18Yɛn ankasa tee nne no sɛ efi ɔsoro reba bere a na yɛne no wɔ Bepɔw Kronkron no so no.\n19Ɛno nti ɛma yenya nkɔm a odiyifo no hyɛe no mu gyidi yiye. Ɛsɛ sɛ mutie no yiye efisɛ ɛte sɛ kanea a ɛhyerɛn wɔ sum mu kosi da a ade bɛkyɛ ama anɔpa nsoromma ahyerɛn wɔ mo koma mu no. 20Eyinom nyinaa akyi no, monkae saa asɛm yi: Obiara nni hɔ a ɔnam nʼankasa so betumi akyerɛ Kyerɛwsɛm mu nkɔmhyɛ ase. 21Na nkɔmhyɛ biara mfi onipa pɛ mu, na mmom, Honhom Kronkron tumi mu na nnipa ka asɛm a efi Onyankopɔn.\nAKCB : 2 Petro 1


“Henanom ne Yehowa Adansefo?”—Nokwasɛm ne Atesɛm\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Oromo Pangasinan Polish Portuguese Quechua (Ayacucho) Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Thai Tigrinya Tok Pisin Tsonga Tswana Turkish Twi Ukrainian Urdu Vietnamese Waray-Waray Xhosa Zulu\nDaa wuhu sɛ yɛne nkurɔfo rebɔ Bible mu nkɔmmɔ. Ebia nsɛnkyerɛwfo anaa nnipa bi aka yɛn ho asɛm ama woate. Wo nso ɛ? Ɛdɛn paa na wunim fa Yehowa Adansefo ho?\nHwɛ nsɛm a edidi so yi. Ɛyɛ nokware anaa atoro?\nYehowa Adansefo yɛ Kristofo.\nYehowa Adansefo gye di sɛ Onyankopɔn de nnafua 6 pɛ na ɛbɔɔ ade.\nYehowa Adansefo mpɛ ayaresa.\nYehowa Adansefo gye Bible mũ no nyinaa di.\nYehowa Adansefo wɔ wɔn ara Bible, na ɛno nko ara na wɔde yɛ adwuma.\nYehowa Adansefo asesa wɔn Bible sɛnea ɛne wɔn gyidi behyia.\nYehowa Adansefo ayi wɔn ho afi ɔman no biribiara mu.\nYehowa Adansefo mfa wɔn a wɔwɔ ɔsom foforo mu nyɛ hwee.\nWubehu mmuae no wɔ kratafa 8 ne 9.\n1 NOKWARE. Yɛbɔ mmɔden sɛ yebedi Yesu Kristo nkyerɛkyerɛ ne ne nhwɛso akyi. (1 Petro 2:21) Nanso wode yɛn toto asɔre ahorow ho a, wubehu sɛ yɛyɛ soronko. Nhwɛso bi ni: Yɛahu wɔ Bible mu sɛ Yesu yɛ Onyankopɔn Ba; ɔnyɛ Baasakoro. (Marko 12:29) Yennye nni sɛ onipa wɔ ɔkra bi wɔ ne mu a enwu. Afei nso biribiara nni Bible mu a ɛkyerɛ sɛ Onyankopɔn yɛ nnipa ayayade wɔ hell anaa Ɔbonsam gya mu. Yennye nni nso sɛ ɛsɛ sɛ wɔma wɔn a wɔdi ɔsom ahorow anim abodin soronko bi.—Ɔsɛnkafo 9:5; Hesekiel 18:4; Mateo 23:8-10.\n2 ATORO. Yegye di sɛ Onyankopɔn na ɔbɔɔ biribiara. Nanso yennye nni sɛ Onyankopɔn de nnafua nsia pɛ na ɛbɔɔ ade sɛnea ebinom ka no. Adɛn ntia? Efisɛ saa adwene no ne Bible nhyia. Sɛ Bible ka “da” a, etumi kyerɛ bere tenten bi. (Genesis 2:4; Dwom 90:4) Bio nso, ebinom ka sɛ wɔbɔɔ asase nkyɛɛ ahe biara. Nanso Bible ma yehu sɛ ansa na Onyankopɔn rebɔ ade nna nsia no, na asase no wɔ hɔ dedaw. 1—Genesis 1:1.\n3 ATORO. Yɛyare a, yɛhwehwɛ ayaresa. Yɛn mu bi mpo yɛ adɔkotafo. Tete no na Kristoni bi a ɔde Luka nso yɛ ‘oduruyɛfo,’ anaa dɔkota. (Kolosefo 4:14) Nanso sɛ ayaresa anaa aduruyɛ bi ne Bible nhyia a, yɛpo. Nhwɛso bi ni: Yɛnnye mogya, efisɛ Bible aka no pen sɛ yɛntwe yɛn ho mfi mogya ho.—Asomafo Nnwuma 15:20, 28, 29.\nNanso yɛn anaa yɛn busuani bi yare a, yɛyɛ nea yebetumi biara sɛ yɛbɛhwehwɛ ayaresa. Esiane sɛ Adansefo no nnye mogya nti, sɛ adɔkotafo rehwɛ wɔn a, wɔhwɛ sɛ wɔrenhwere mogya pii. Ɛnnɛ, adɔkotafo fa saa kwan yi so sa nkurɔfo yare. Wokɔ aman pii so a, nnipa bi mpɛ sɛ wobegye mogya, efisɛ wosuro sɛ ebia na wɔanya mogya mu nyarewa anaa wobɛhwɛ mpo na nnuruyɛfo a wɔde mogya no rema wɔn no adi mfomso bi.\n4 NOKWARE. Yegye tom sɛ Bible no nyinaa “fi Onyankopɔn honhom mu, na eye.” (2 Timoteo 3:16) Nea nkurɔfo taa frɛ no Apam Dedaw ne Apam Foforo no nyinaa ka ho. Yɛn de yɛfrɛ eyinom Hebri Kyerɛwnsɛm ne Kristofo Hela Kyerɛwnsɛm, efisɛ yɛmpɛ sɛ nkurɔfo nya adwene sɛ Bible no fa bi atwam anaasɛ ɛso nni mfaso.\n5 ATORO. Yɛde Bible nkyerɛase pii yɛ adwuma. Nanso sɛ yɛwɔ Kyerɛw Kronkron—Wiase Foforo Nkyerɛase no wɔ kasa bi mu a, yɛn ani gye ho sɛ yɛde bɛyɛ adwuma, efisɛ ɛbɔ Onyankopɔn din, emu da hɔ, na ne ntease nso nyɛ den. Susuw Onyankopɔn din Yehowa no ho hwɛ. Wohwɛ Bible nkyerɛase bi mu a, nnianim nsɛm nko ara mu no, wɔabobɔ nnipa 79 a wɔboa maa wɔyɛe no din. Nanso Yehowa Nyankopɔn a Bible yɛ ne dea no de, wɔayi ne din afi nkyerɛase no mu. Kyerɛw Kronkron—Wiase Foforo Nkyerɛase no de, baabi a ɛsɛ sɛ edin Yehowa no pue no, wɔde ahyɛ hɔ. 2\n6 ATORO. Sɛ yehu sɛ yɛn adwene a yɛwɔ ne Bible no nhyia a, yɛyɛ nsakrae. Ansa na yɛreyɛ Kyerɛw Kronkron—Wiase Foforo Nkyerɛase (Borɔfo de) no 1950 mu no, na yɛde Bible nkyerɛase a ɛwɔ hɔ no yɛ adwuma, na ɛno na yɛde yɛn gyidi ne yɛn nkyerɛkyerɛ nyinaa gyinaa so.\n7 ATORO. Yɛkɔ nkurɔfo nkyɛn ne wɔn kosusuw Bible ho, na eyi boa wɔn paa. Yɛaboa nkurɔfo pii ama wɔatwe wɔn ho afi nneyɛe bɔne te sɛ nnubɔnenom ne asanom bebrebe ho. Yɛaboa nnipa mpempem pii nso ama wɔahu akenkan ne akyerɛw wɔ aman bebree so. Afei sɛ atoyerɛnkyɛm si baabi a, yɛboa yɛn nuanom Adansefo ne wɔn a wɔnyɛ bi nyinaa. Yɛde mmoa a ehia ne Bible mu awerɛkyekyesɛm ma wɔn a wɔn ho aka nyinaa. 3\n8 ATORO. Bible tu yɛn fo sɛ ‘yenni nnipa nyinaa ni.’ (1 Petro 2:17) Yɛde saa afotu no yɛ adwuma ɛmfa ho ɔsom a nkurɔfo wɔ mu. Nhwɛso bi ni: Aman pii wɔ hɔ a Yehowa Adansefo dɔɔso paa wɔ hɔ, nanso yɛnhyɛ amanyɔfo anaa mmarahyɛfo sɛ wɔnsɔre ntia asɔre bi anaa wɔngu no koraa. Saa ara nso na yɛmmɔ dawuru sɛ wɔnhyɛ mmara mma obiara mmɔ ne bra sɛnea yɛn gyidi te. Mmom sɛnea yɛpɛ sɛ nkurɔfo kyerɛ obu ma yɛn gyidi no, yɛn nso yɛyɛ wɔn saa ara.—Mateo 7:12.\nNsɛm a ɛwɔ yɛn wɛbsaet jw.org/tw hɔ no bi na yɛaka wɔ ha no. Wopɛ sɛ wosua pii ka ho a, kɔ YƐN HO NSƐM > NSƐM A NKURƆFO TAA BISA..\n^ 1. Ne saa nti, yegye nhwehwɛmu a nyansahufo bi ayɛ no tom sɛ asase no adi mfe mpempem pii.\n^ 2. Biribi foforo nso wɔ hɔ a ɛma Kyerɛw Kronkron—Wiase Foforo Nkyerɛase no yɛ soronko. Ɛne sɛ yɛntɔn. Eyi ama nkurɔfo pii anya Bible wɔ wɔn kasa mu. Seesei ɛwɔ kasa bɛyɛ 130 mu. Wubetumi akenkan bi wɔ www.jw.org/tw mpo.\n^ 3. Ɔkwan titiriw baako a yɛde sika a yeyi yɛ adwuma ne sɛ yɛde boa wɔn a atoyerɛnkyɛm asɛe wɔn nneɛma. (Asomafo Nnwuma 11:27-30) Yɛn nuanom a wɔboa nnipa a wɔn ho aka no nnye akatua biara, enti sika a yeyi no, yɛde ne nyinaa boa adwuma no.


Tete Ahyɛn; Sɛnea na Wɔkora Mpataa So | So Wunim?\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Maltese Maya Mazatec (Huautla) Moore Nepali Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Tswana Turkish Twi Ukrainian Umbundu Vietnamese Xhosa Yoruba Zande Zulu\nTete no, sɛn na na wɔyɛ ahyɛn na nsu ankɔ mu?\nLionel Casson yɛ obi a wasua tete ahyɛn ho ade akɔ akyiri. Ɔkyerɛɛ sɛnea na wɔyɛ ahyɛn wɔ tete Roma no mu sɛ, wɔkeka ntaboo no si ani, na wɔde “kootaa anaa amane atetare baabi a wɔakeka asi ani no; wotumi mpo de bi fa hyɛn no mu ne akyi nyinaa.” Romafo nnya mmae koraa no, na tete Akkadfo ne Babilonfo de kootaa tetare wɔn ahyɛn mu sɛnea ɛbɛyɛ a nsu renkɔ mu.\nNsase a Bible ka ho asɛm no, na kootaa nsunsu te sɛ nea ɛwɔ ha yi dɔɔso wom\nHebri Kyerɛwnsɛm no ka biribi saa ho asɛm wɔ Genesis 6:14. Hebri asɛmfua a wɔkyerɛɛ ase “amane” wɔ saa kyerɛwsɛm no mu no, ɛno ara ne kootaa a wonya fi asase mu no.\nKootaa a efi asase mu no, ebi yɛ nsunsu, ɛnna ebi nso akyenkyen. Tete no, nea ɛyɛ nsunsu no na na wɔde yɛ ahyɛn. Sɛ wɔde kootaa no fa hyɛn no mu ne akyi ma mframa fa so a, na akyenkyen, enti nsu ntumi nkɔ hyɛn no mu.\nNsase a Bible ka ho asɛm no, na kootaa dɔɔso wom. Sidim Bɔn a ɛbɛn Po a Awu no mu sɛɛ, na “amoa pii wɔ hɔ a kootaa taataa mu.”—Genesis 14:10.\nDɛn na na tetefo yɛ na mpataa a woyi no ansɛe?\nNnipa fii ase wee mpataa nyɛ nnɛ. Yesu bere so mpo, na asomafo no bi yi mpataa wɔ Galilea Po no mu ansa na wɔrebɛyɛ n’akyidifo. (Mateo 4:18-22) Sɛ woyi mpataa no wie a, na wɔyɛ bi ho adwuma wɔ adan akɛse mu wɔ po no ano.\nSɛnea na wɔkora mpataa so wɔ tete Galilea no, ɛnnɛ mpo ebinom da so ara fa saa kwan no so. Wodi kan yiyi mpataa no bo ne wɔn yam ade, na wɔahohoro mpataa no ho. Wɔhohoro ho wie a, nhoma bi kyerɛ mu sɛ: “Wɔde ɛpo nkyene hyehyɛ mpataa no bo ne wɔn anom, na wɔde bi afa wɔn ho nyinaa. Wɔhyɛ nam no nkyene wie a, wɔhyehyɛ no kɛtɛ so san de nkyene no bi petepete so, na wɔde kɛtɛ foforo akata so. Afei wɔsan de nam no bi gu kɛtɛ no so de nkyene petepete so na wɔakata so. Wɔhyehyɛ nam no toatoa so saa a, na wɔagyaw asi hɔ bɛyɛ nnansa kosi nnanum. Ɛno akyi no, wɔdan no ma ase kodi soro, na ɛno nso wɔama asi hɔ bɛyɛ nnansa kosi nnanum. Ɛba no saa a, mpataa no mu nsu twe; nkyene no nso wurawura mu yiye, na mpataa no wo yɛ denneennen.”—Studies in Ancient Technology.\nWɔhyɛ mpataa no nkyene saa a, yennim bere tenten a na edi ansa na asɛe. Nanso tete no, na Egyptfo de mpataa a wɔahyɛ no nkyene kɔ Siria nohoa kɔtɔn. Ɛno kyerɛ sɛ na etumi kyɛ paa.\nTaaboo a wɔayɛ tete Egypt apofofo ho mfonini wɔ so\nSo Wunim?—July 2014\nSo Wunim?—October 2016


Wɔayi Onyankopɔn Ho Nokwasɛm Adi | Bɛn Onyankopɔn\n“Woayi No Adi Akyerɛ Nkokoaa”\nWopɛ sɛ wuhu Onyankopɔn ho nokwasɛm bi te sɛ onipa kõ a ɔyɛ, nea ɔpɛ ne nea ɔmpɛ anaa? Yehowa Nyankopɔn ada ne ho nokwasɛm nyinaa adi wɔ n’Asɛm Bible mu. Nanso ɛnyɛ obiara na obetumi akan Bible ate saa nokwasɛm no ase yiye. Adɛn ntia? Efisɛ ɛyɛ nhyira sɛ obi bɛte Onyankopɔn ho nsɛm a ɛte saa ase; ɛnyɛ obiara na onya saa nhyira no. Ma yɛnhwɛ nea Yesu ka faa saa asɛm no ho.—Kenkan Mateo 11:25.\nSaa nkyekyɛm no fi ase wɔ Akuapem Twi Bible Dedaw no mu sɛ: “Ɛbere no ara mu na Yesu buae sɛ.” Enti ɛbɛyɛ sɛ nea na Yesu rebɛka ho asɛm no, na ɔde rema asɛm bi a asi ho mmuae. Ná ɛnkyɛe na ɔkaa Galileafo nkurow abiɛsa mufo anim, efisɛ anwonwade a ɔyɛe nyinaa akyi no, wɔannye no anni. (Mateo 11:20-24) Ebia wubebisa wo ho sɛ, ‘Ɛbɛyɛ dɛn na obi ahu Yesu anwonwade ahorow no a ɔrennye ne nsɛm nni?’ Nkurɔfo no komaden nti na wɔanyɛ asɛm no ho hwee.—Mateo 13:10-15.\nNá Yesu nim sɛ, sɛ obi behu Onyankopɔn ho nokware a ɛwɔ Bible mu no a, ohia nneɛma abien bi. Ohia Onyankopɔn mmoa ne koma pa. Yesu kyerɛkyerɛɛ mu sɛ: “Agya, ɔsoro ne asase Wura, miyi wo ayɛ wɔ baguam, efisɛ wode eyinom asie anyansafo ne animdefo na woayi no adi akyerɛ nkokoaa.” Afei woahu nea enti a yebetumi aka sɛ Onyankopɔn ho nimdeɛ a ɛwɔ Bible mu no, ɛnyɛ obiara na obetumi anya bi? Yehowa, “ɔsoro ne asase Wura” no, ɔno na ɔkyerɛ wɔn a ɔpɛ sɛ oyi nokware no adi kyerɛ wɔn. Nanso Onyankopɔn nyɛ nyiyim wɔ asɛm yi mu. Ɛnde dɛn na ɔhwɛ ho yi nokware no adi kyerɛ ebinom bere a ɔde kame afoforo?\nAhobrɛasefo na Yehowa dom wɔn, na ɛnyɛ ahantanfo. (Yakobo 4:6) Ɔde nokware no sie “anyansafo ne animdefo,” kyerɛ sɛ, wiase anyansafo ne animdefo a wɔyɛ ahantan na wogye wɔn ho di ma enti wɔte nka sɛ wonhia Onyankopɔn mmoa. (1 Korintofo 1:19-21) Nanso ɔda nokware no adi kyerɛ “nkokoaa,” kyerɛ sɛ, nnipa a wɔde koma pa ba ne nkyɛn na wɔbrɛ wɔn ho ase sɛ mmofra. (Mateo 18:1-4; 1 Korintofo 1:26-28) Onyankopɔn Ba, Yesu ankasa de n’ani huu ahobrɛasefo ne ahantanfo. Nyamesom mpanyimfo animdefo a wɔyɛ ahantan no pii ante Yesu asɛm no ase, nanso mpataayifo ahobrɛasefo tee ase. (Mateo 4:18-22; 23:1-5; Asomafo Nnwuma 4:13) Adefo animdefo bi de, wonyaa ahobrɛase bɛyɛɛ Yesu akyidifo.—Luka 19:1, 2, 8; Asomafo Nnwuma 22:1-3.\nAfei ma yɛnsan mmra asɛm a yɛabisa dedaw yi so sɛ: Wopɛ sɛ wuhu Onyankopɔn ho nokwasɛm anaa? Sɛ saa a, ɛnde w’ani begye sɛ wubehu sɛ Onyankopɔn nnom wɔn a wobu wɔn ho anyansafo wɔ wiase no. Wɔn a wiase anyansafo bu wɔn animtiaa no, wɔn mmom na ɔdom wɔn. Sɛ wode adwempa ne komapa sua Onyankopɔn Asɛm a, wo nso wubetumi anya Yehowa akyɛde soronko no bi; saa akyɛde no ne Onyankopɔn ho nokware nimdeɛ. Sɛ wunya saa nimdeɛ no a, ɛbɛma w’ani agye nnɛ, na ebetumi ama woanya “nkwa ankasa” no, kyerɛ sɛ, wubenya daa nkwa wɔ wiase foforo a trenee bɛtena mu a Onyankopɔn ahyɛ bɔ sɛ ɛrenkyɛ ɛbɛba no. *—1 Timoteo 6:12, 19; 2 Petro 3:13.\nJanuary Bible akenkan\n^ nky. 7 Yehowa Adansefo ani begye ho sɛ wɔbɛboa wo ama woanya Onyankopɔn ho nokware nimdeɛ na woahu nea wabɔ ne tirim sɛ ɔbɛyɛ. Wɔde nhoma a wɔato din Dɛn na Bible Kyerɛkyerɛ Ankasa? no boa nkurɔfo ma wosua Bible; wonnye sika.\nƆkwan Bɛn so na Wɔayi Onyankopɔn Ho Nokwasɛm Adi?


Yesu yɛ Nyankopͻn? Yesu kyerɛɛ pɛn sɛ ͻyɛ Nyankopͻn?\nYesu yɛ Nyankopͻn? Yesu kyerɛɛ pɛn sɛ ͻyɛ Nyankopͻn?\nWͻn a wͻnnye ntom sɛ Yesu yɛ Nyankopͻn ka sɛ, Yesu anka da sɛ ͻyɛ Nyankopͻn. Ԑyɛ nokorɛ, twerɛ kronkron nka wͻ baabiara sɛ Yesu kaa saa asɛm no pͻtee sɛ, “ Meyɛ Nyankopͻn.” Yei nkyerɛ sɛ Yesu anka sɛ ͻnnyɛ Nyankopͻn.\nYesu yɛ Nyankopͻn? —Yesu kyerɛɛ sɛ ͻyɛ Nyankopͻn.\nHwɛ Yesu asɛm a ɛwͻ Yohane 10:30, “Mene agya no yɛ baako.” Ԑsɛ sɛ yɛhwɛ deɛ Yudafoͻ no yɛeɛ de berɛ a na ͻrekyerɛ sɛ ͻyɛ Nyankopͻn. Wͻyɛɛ sɛ wͻresi no aboͻ ɛsiane saa ntira: “ Wo a woyɛ onipa no yɛ wo ho sɛ Onyankopͻn” (Yohane 10:30). Na Yudafoͻ no te deɛ na Yesu reka no ase yie pa ara — Nyame. Berɛ a Yesu kaa sɛ “Mene agya no yɛ baako,” na ͻrekyerɛ sɛ ͻne agya no yɛ pɛ na ɛho hia. Yohane 8:58 nso yɛ adanseɛ foforͻ. Yesu see wͻn sɛ “ Mereka akyerɛ mo nokorɛ mu pa ara sɛ, Abraham nnya mmaeɛ no, na mewͻ hͻ.” Na yei rekyrɛ berɛ a Nyankopͻn yii ne ho adi wͻ Exodus 3:14 sɛ “ ME ARA” no. Yudafoͻ a wͻtee asɛm a ͻkaeɛ no tasee aboͻ sɛ ͻde bɛkum no sɛ waka abususɛm, sɛnea na Mose mmara no ahyɛ no. (Leviticus 24:16).\nYesu yɛ Nyankopͻn? — N’akyidifoͻ apae mu aka sɛ ͻyɛ Nyankopͻn.\nYohane ma yɛhu Onyame Yesu: “ Na asɛm no (Yesu) yɛ Nyankopͻn” ne “Asɛm no bɛyɛɛ honam” (Yohane 1:1,14). Nkyekyɛm yi si so dua kann sɛ Yesu yɛ Nyankopͻn wͻ honam mu. Asomafoͻ nnwuma 20:28 ka kyerɛ yɛn sɛ, “Enti monhwɛ mo ho ne nnwankuo nyinaa a Honhom kronkron de mo asisi wͻn ahwɛfoͻ, sɛ mobɛyɛne Nyankopͻn asafo no a ͻde ͻno ara mogya anya wͻn no yie.” Saa nkyekyɛm yi ara ka sɛ Nyankopͻn de n’ankasa ne mogya na ɛgyee n’asafo no. Enti Yesu yɛ Nyankopͻn.\nOsuani Toma pae mu ka faa Yesu ho sɛ, “M’awurade ne me Nyankopͻn” (Yohane 20:28). Yesu antenetene no. Tito 2:13 hyɛ nkuran sɛ yɛntwɛn yɛn Nyankopͻn ne yɛn Agyenkwa, Yesu Kristo (Hwɛ 2 Petro 1:1 nso). Wͻ Hebrifoͻ 1:8, Agya no ka fa Yesu ho sɛ, “Na ͻba no deɛ, ͻse Onyankopͻn, w’ahennwa wͻ hͻ daapem dapem, w’ahennie poma yɛ poma a ɛtene.” Agya no frɛɛ Yesu sɛ Nyankopͻn, de kyerɛ sɛ Yesu yɛ Nyankopͻn ampa.\nWͻ adiyisɛm mu no, abͻfoͻ no hyɛɛ ͻsomafoͻ Yohane sɛ ͻnsom Nyankopͻn nko ara (Adiyisɛm 19:10). Mmerɛ pii wͻ twerɛsɛm no mu a ͻsomm Yesu (Mateo 2:11; 14:33; 28:9, 17; Luka 24:52; Yohane 9:38). Wanntwi nnipa anim sɛ ͻresom no no nti. Sɛ Yesu nnyɛ Nyankopͻn anka ͻbɛka akyerɛ nkorͻfoͻ no sɛ mma wͻnnsom, sɛnea abͻfoͻ no a ͻwͻ Adiyisɛm mu no yɛeɛ no. Deɛ ɛsene yei no, adanseɛ pii wͻ twerɛnsɛm no mu a ɛkyerɛ sɛ Yesu yɛ Nyankopͻn.\nYesu yɛ Nyankopͻn? — Sɛ nti a ɛsɛ sɛ Yesu yɛ Nyankopͻn.\nAdeɛ titire nti a Yesu yɛ Nyankopͻn ne sɛ, sɛ anka ͻnnyɛ Nyankopͻn anka ne wuo no ntumi nso sɛ ɛbɛtua wiase bͻne (1 Yohane 2:2). Sɛ anka Yesu nnyɛ Nyankopͻn a anka ͻyɛ abͻdeɛ, na anka ɛrentumi ntua yɛn bͻne a yɛayɛ atia Nyankopͻn no ho ka. Nyankopͻn nkutoo nko ara na ͻbɛtumi atua ɛka kɛseɛ saa. Nyankopͻn nko ara na ͻbɛtumi asoa wiase nyinaa bͻne (2 Korintofoͻ 5:21), awu, na wanyane de kyerɛ sɛ wadi bͻne ne owuo so nkunim.\nYesu yɛ Nyankopͻn? Aane. Yesu ankasa frɛɛ ne ho Nyankopͻn. N’akyidifoͻ gye di sɛ ͻyɛ Nyankopͻn. Nkwagyeɛ ho nhyehyɛeɛ no yɛ berɛ a Yesu yɛ Nyankopͻn nkutoo. Yesu yɛ Nyankopͻn a wansane akͻ aba bio, Mfitiaseɛ ne awieeɛ a ͻte hͻ daa (Adiyisɛm 1:8; 22:13), ne Nyankopͻn yɛn agyenkwa. (2Petro 1:1).


Yakob wiaa ne ho sɛ ɔrekɔ Kaanan (1-18)\nLaban tiw Yakob kɔtoo no (19-35)\nYakob ne Laban yɛɛ apam (36-55)\n31 Akyiri yi, Yakob tee sɛ Laban mma no rekeka sɛ: “Yakob afa yɛn papa nneɛma nyinaa; yɛn papa agyapade na ɔde anya ne ho.”+ 2 Afei nso, Yakob hui sɛ Laban ntew n’anim mma no sɛ kan no.+ 3 Afei Yehowa ka kyerɛɛ Yakob sɛ: “San kɔ w’agyanom asaase so ne w’abusuafo nkyɛn,+ na mɛkɔ so adi w’akyi.” 4 Ɛnna Yakob soma ma wɔkɔfrɛɛ Rahel ne Lea baa baabi a ɔde ne mmoa kɔ adidi no, 5 na ɔka kyerɛɛ wɔn sɛ: “Mahu sɛ mo papa Laban ntew n’anim mma me sɛ kan no,+ nanso Onyankopɔn a me papa som no no di m’akyi.+ 6 Mo ara munim sɛ mede m’ahoɔden nyinaa asom mo papa.+ 7 Ná mo papa pɛ sɛ ɔfa kwan bi so sisi me, na wasesa m’akatua mpɛn du, nanso Onyankopɔn amma kwan amma wanyɛ me bɔne. 8 Sɛ ɔka sɛ, ‘Mede mmoa a wɔn ho yɛ damedame no betua wo ka’ a, mmoa no nyinaa wo wɔn a wɔn ho yɛ damedame; na sɛ ɔka sɛ, ‘Mede wɔn a wɔn ho yɛ nsensanee no na ebetua wo ka’ a, wɔn nyinaa wo wɔn a wɔn ho yɛ nsensanee.+ 9 Enti Onyankopɔn gyee mo papa nyɛmmoa maa me. 10 Afei eduu bere a ɛsɛ sɛ anini no foro abere no, mesoo dae hui sɛ mpapo a wɔreforo abere no, wɔn ho yɛ nsensanee, damedame, ne nsisiinsisii.+ 11 Ɛnna nokware Nyankopɔn no bɔfo frɛɛ me wɔ dae mu sɛ, ‘Yakob!’ na migyee so sɛ, ‘Mini.’ 12 Ɔtoaa so sɛ, ‘Mesrɛ wo, ma w’ani so na hwɛ, na wubehu sɛ mpapo a wɔreforo abere no, wɔn ho yɛ nsensanee, damedame, ne nsisiinsisii, efisɛ nea Laban reyɛ wo nyinaa, mahu.+ 13 Mene nokware Nyankopɔn a oyii ne ho adi kyerɛɛ wo wɔ Betel,+ baabi a wosraa adum bi na wokaa me ntam no.+ Afei sɔre fi ha san kɔ asaase a wɔwoo wo wɔ so no so.’”+ 14 Na Rahel ne Lea buae sɛ: “Agyapade bɛn bio na yɛwɔ wɔ yɛn papa fi? 15 Wanyɛ yɛn sɛ ahɔho antɔn yɛn anaa? Na ɛnyɛ yɛn ti sika na odidi ho?+ 16 Agyapade a Onyankopɔn agye afi yɛn papa hɔ nyinaa yɛ yɛne yɛn mma dea.+ Enti biribiara a Onyankopɔn aka akyerɛ wo no, yɛ.”+ 17 Afei Yakob sɔre de ne mma ne ne yerenom tenatenaa yoma so;+ 18 na ɔde ne nyɛmmoa ne agyapade a wabenya+ wɔ Padan-Aram nyinaa siim sɛ ɔrekɔ ne papa Isak nkyɛn wɔ Kaanan asaase so.+ 19 Saa bere no, na Laban rekotwitwa ne nguan ho nwi, na Rahel wiaa ne papa terafim ahoni*+ kɔe. 20 Afei nso, Yakob rekɔ no, wammɔ Aramni Laban amanneɛ; owiaa ne ho kɔe. 21 Na ɔde nea ɔwɔ nyinaa guan kotwaa Asubɔnten no.*+ Ɛnna ɔde n’ani kyerɛɛ Gilead+ mmepɔw mu. 22 Nnansa akyi no, wɔka kyerɛɛ Laban sɛ Yakob aguan. 23 Enti ɔfaa ne nuanom* kaa ne ho tiw no nnanson, na wɔkɔtoo no wɔ Gilead mmepɔw mu. 24 Ɛnna Onyankopɔn yii ne ho adi kyerɛɛ Aramni+ Laban wɔ dae mu,+ na ɔka kyerɛɛ no sɛ: “Asɛm biara a wobɛka akyerɛ Yakob no, papa oo, bɔne oo, hwɛ yiye.”*+ 25 Laban kɔtoo Yakob sɛ wasi ne ntamadan wɔ bepɔw so, na Laban ne ne nuanom nso sii wɔn de wɔ Gilead mmepɔw mu. 26 Afei Laban ka kyerɛɛ Yakob sɛ: “Dɛn na woayɛ yi? Adɛn nti na woawia wo ho de me mma mmea aguan te sɛ nnipa a wɔatwe wɔn so sekan akyere wɔn kɔ? 27 Dɛn nti na wuwiaa wo ho kɔe a woankra me? Sɛ wobɔɔ me amanneɛ a, anka mede osebɔ ne nnwom ne mpintin ne sanku na ebegya wo kwan. 28 Woamma mamfew me nenanom* ne me mma mmea no ano. Woadi nkwaseasɛm. 29 Anka metumi ayɛ mo bɔne biara a mepɛ, nanso Onyankopɔn a wo papa som no no ne me kasae anadwo yi sɛ, ‘Asɛm biara a wobɛka akyerɛ Yakob no, papa oo, bɔne oo, hwɛ yiye.’+ 30 Sɛ w’ani agyina wo papa fi na wopɛ sɛ wokɔ a, dɛn nti na woawia m’anyame?”+ 31 Ɛnna Yakob buaa Laban sɛ: “Na misuro sɛ wubegye wo mma mmea no afi me nsam. 32 Obiara a wubehu w’anyame no wɔ ne nkyɛn no, ɛnsɛ sɛ ɔtena nkwa mu. Hwehwɛ me nneɛma mu wɔ yɛn nuanom* a wɔwɔ ha yi anim na sɛ wuhu a, fa kɔ.” Nanso na Yakob nnim sɛ Rahel na wawia. 33 Enti Laban kɔɔ Yakob ne Lea ne mmaawa baanu+ no nyinaa ntamadan mu, nanso wanhu. Afei ofi Lea ntamadan mu kɔɔ Rahel ntamadan mu. 34 Ná Rahel afa terafim ahoni no de ahyɛ mmea kotoku a wɔde to yoma so no mu, na saa bere no nyinaa na ɔte so. Enti Laban hwehwɛɛ ntamadan no mu baabiara nanso wanhu. 35 Afei Rahel ka kyerɛɛ ne papa sɛ: “Papa, mesrɛ wo mma wo bo mmfuw me; merentumi nsɔre efisɛ meyare mmea yare.”+ Enti ɔtɔɔ ne bo ase hwehwɛɛ baabiara, nanso wanhu terafim ahoni no.+ 36 Ɛnna Yakob bo fuwii, na n’ani beree Laban so, na Yakob bisaa no sɛ: “Bɔne bɛn na mayɛ, na mmara bɛn na mato a wudi m’akyi kirididi saa? 37 Wohwehwɛɛ me nneɛma mu yi, wo fi agyapade bɛn na wuhui? Sɛ wuhuu biribi a, fa bra me nuanom ne wo nuanom nyinaa anim na wommu yɛn baanu ntam atɛn. 38 Me ne wo atena mfe 20. Wo nguan anaa wo mpɔnkye no mu biara ampɔn,+ na manwe wo nguan no baako mpo. 39 Sɛ aboa bi kum wo mmoa no bi a,+ memfa no mmrɛ wo; m’ankasa mitua ka. Na sɛ obi wia bi anadwo oo, awia oo, wugye wɔ me nsam. 40 Ahohuru ba awia a, menam mu, awɔw ba anadwo nso a, menam mu, m’ani nkum na mada.+ 41 Mfe 20 ni a matena wo fi. Wo mma mmea baanu no nti, masom wo mfe 14, na mede mfe 6 nso ahwɛ wo mmoa, na woasesa m’akatua mpɛn du.+ 42 Sɛ Abraham Nyankopɔn a me papa Isak suro no+ no nni m’akyi a,+ anka nsapan na wode begya me kwan. Nanso Onyankopɔn ahu m’ahohia ne me brɛ, enti na ɔkaa w’anim nnɛra anadwo no.”+ 43 Afei Laban buaa Yakob sɛ: “Hwɛ, mmea yi yɛ me mma mmea, mmofra yi nso yɛ me dea, na mmoa yi nso wɔ me; biribiara a w’ani tua yi yɛ me ne me mma mmea dea. Ɛnnɛ dɛn na metumi ayɛ wɔn anaa mmofra a wɔawo wɔn yi? 44 Afei ma me ne wo nyɛ apam na ɛnyɛ adanse wɔ me ne wo ntam.” 45 Enti Yakob faa ɔbo na ɔde sii hɔ yɛɛ adum.+ 46 Ɛnna Yakob ka kyerɛɛ ne nuanom sɛ: “Montase abo mmra!” Ɛnna wɔkɔtasee abo bae, na wɔboaboaa ano yɛɛ no kuw. Afei wodidii wɔ abokuw no so. 47 Laban frɛɛ no Yega-Sahaduta,* na Yakob de, ɔfrɛɛ no Galeed.* 48 Afei Laban kae sɛ: “Ɛnnɛ, abokuw yi yɛ me ne wo ntam adanse.” Ɛno nti na ɔfrɛɛ no Galeed,+ 49 ne Ɔwɛn Aban, efisɛ ɔkae sɛ: “Sɛ yɛpaapae mu a, Yehowa ani nni me ne wo nyinaa akyi. 50 Sɛ woteetee me mma mmea yi anaa wokɔfa mmea foforo ka me mma yi ho, na sɛ onipa biara anni ho adanse mpo a, kae sɛ Onyankopɔn na ɔyɛ me ne wo ntam dansefo.” 51 Laban toaa so ka kyerɛɛ Yakob sɛ: “Mahyehyɛ abokuw yi, na mede adum yi asi me ne wo ntam. 52 Abokuw ne adum yi yɛ adanse+ sɛ merentra abo yi mmɛyɛ wo bɔne, na wo nso worentra abo ne adum yi mmɛyɛ me bɔne. 53 Abraham Nyankopɔn ne Nahor Nyankopɔn,+ wɔn agya Nyankopɔn, nni me ne wo ntam asɛm.” Na Yakob de Onyankopɔn a ne papa Isak suro no+ no din kaa ntam. 54 Ɛno akyi no, Yakob bɔɔ afɔre wɔ bepɔw no so, na ɔfrɛɛ ne nuanom sɛ wommedidi. Enti wodidii,* na wɔdaa bepɔw no so anadwo no. 55 Na Laban de, ɔsɔree ahemanakye na ofew ne nenanom*+ ne ne mma mmea no ano na ohyiraa wɔn.+ Ɛnna Laban sii kwan so san kɔɔ ne kurom.+\n^ Anaa “n’abusuafo.”\n^ Nt., “Hwɛ yiye na asɛm biara a wobɛka akyerɛ Yakob no, woamma papa annan bɔne.”\n^ Anaa “yɛn abusuafo.”\n^ Aram asɛmfua a ɛkyerɛ “Abokuw a Edi Adanse.”\n^ Hebri asɛmfua a ɛkyerɛ “Abokuw a Edi Adanse.”\n^ Nt., “wodii paanoo.”\n^ Nt., “ne mma.”